
(ALLIUM CEPA) 


TISAK HRVATSKE SELJAČKE TISKARE, ZAGREB 


I. PORIJEKLO I ROD LUKA 


Luk su poznavali i uzgajali još stari narodi 
Egipćani, Grci i Rimljani i upotrebljavali ga za 
hranu u većoj količini. Poznavali su i neke sor- 
te, tako na pr. Plinije spominje jednu sortu vrlo 
dobrog okusa, koja se je uzgajala u Egiptu. Po- 
znat je od davnine kretski, samotrakijski, kipar- 
ski i drugi luk. : 

Kultura luka je veoma stara u našoj domo- 
vini. Vjerojatno se luk uzgaja još od Rimljana, 
koji su ga po svoj prilici donijeli u naše kra- 
jeve. 

Luk potječe iz Zapadne Azije odakle je pre- 
nesen u Evropu. Divlje forme luka nalaze se još 
danas u planinama Afganistana, Irana i Turke- 
stana. ' 

Od roda Allium, kojeg danas ima poznatih 
oko 400 vrsta, što divlj.h što pitomih oblika, za 
povrćarstvo su od većeg značenja ove sorte: 


. Obični luk — Allium cepa, crni luk, ka- 


: : pula, kromid, ' 

2. Luk kozjak — Allium ascalonicum, ljuti- 
ka, šalotka, ' 

3, Zimski luk — Allium fistulosum, aljma, 

4. Luk vlasac — Allium schoenoprasum, 
šnitluk, 

5. Češnjak — Allium sativum, bijeli luk, . 

6. Poriluk —— — Allium porrum, praziluk, 

7. Rokambol ' — Allium scorodoprasum, | 

8. Biser luk — — Allium ampeloprasum, bi- 
serak.. : 


Od svih vrsta luka najveću: gospodarsku vri- 
jednost i najveću rasprostranjenost ima obični 
luk (Allium cepa). 


II. HRANJIVA VRIJEDNOST LUKA 


Istraživanjima je utvrđeno, da luk ima znat- 
nu hranjivu vrijednost, i to ne samo da je hra- 
njiva glavica već i lišće (perje) luka. Hranjivost 
luka sastoji se u tome što on sadrži priličnu ko- 
ličinu bjelančevine i mineralnih soli, dok šećera 
i masti sadrži u malim količinama. Lišće mla- 


dog luka sadrži 7,5 više bjelančevine od glavice, , 


i zato narod kaže, da je »perje« luka hranjivije 
od glavice. Od osobite je važnosti i sadržaj na 
vitaminima. Zeleni listovi luka sadrže mnogo 

vitamina B i provitamina A, a najviše imaju vi- 


tamina C, te nam zbog toga služi luk kao lijek 
protiv skorbuta i drugih avitaminoznih bolesti. 
Sadržaj C vitamina je veći u mlađom (zelenom) 
luku, zimskom i luku kozjaku, nego u zreloj 
glavici običnog crvenog luka. Zrela glavica 
luka sadrži i eteričnog ulja oko 0,06%. 

Luk se kod nas mnogo troši svjež za hranu 


. i kao začin kod priredbe drugih jela. Postoje 


razne sorte luka, koje možemo uzgajati u razno 
doba godine i na taj način osigurati svježi mla- 
di luk za trošnju kroz cijelu gođ'nu. Veliku vri- 
jednost u prehrani ima mlađi rani proljetni luk, ' 
jer je prvo povrće u proljeće, koje je bogato vi- 
taminima i rudnim solima. id 


III. PROIZVODNJA LUKA U N.R.H. 


Luk se uzgaja u svim krajevima naše zem- 
lje, jer se upotrebljava kao začin kod priredbe 
jela u svakom kućanstvu, a mnogo se troši i u 
svježem stanju za hranu. U svakom seoskom 
vrtiću raste luk. Veća proizvodnja luka skon- 


. centrirana je u kotarevima većih gradova, gdije 


se luk više traži i troši. Prema podacima (zad- 
nji 10-godišnji prosjek) luk se uzgaja u NRH 
na površ'ni od 5.240 ha. Kotarevi s jačom pro- 
izvodniom luka jesu: Beli Manastir, Osijek, Do- 
nji Miholjac, Đakovo, Vinkovci, Sl. Brod, SI. 


9 


Požega, Velika Gorica, Zagreb, zatim u južnom 
dijelu Imotski, Split, Sinj i Zadar. 

U kotaru Zagreb i Velika Gorica uzgaja se 
domaća sorta turopoljski luk. Turopo- 
lje, po kojem je ova domaća sorta dobila ime, 
je najizrazitiji centar uzgoja luka u sjeveroza- 
padnoj Hrvatskoj. 

U kotarevima Varaždin, Ivanec, Čakovec, 
Prelog, Ludbreg uzgaja se domaća sorta p tu j- 
skiluk, koji se je u ove krajeve proširio iz 
Ptujskog polja, gdje se nalazi centar proizvode. 


. nje ptujskog luka. 


U kotarevima Zadar, Split. Sinj, Imotski uz- 


gajaju se udomaćene i aklimatizirane sorte luka 
porijeklom iz Ttalije. 

U kotarevima istočnog dijela NEH uzgajaju 
ge sorte uvezene iz Mađarske i Njemačke. U 
tim kotarevima i mnogim drug'm našim kraje- 
vima uzgajaju se različite već prije uvezene a 
sada aklimatizirane i udomaćene sorte. 

U našoj zemlji postoje vrlo povoljni uslovi 
za uzgoj luka, te stoga možemo povećati proiz- 
vodnju u znatnoj količini ne samo za podmire- 
nje vlastitih potreba, koje iz dana u dan rastu, 
nego i za potrebe vanjske trgovine. Zreli luk 
(glavice) a naročito lučica (arpadži'k) mnogo se 


traži u inostranstvu, te mogu postati važan ar- | 


tikl u našoj vanjskoj trgovini: 


U nekim krajevima postoje i uređaji za su- 
šenje luka (Belje), a sušeni luk se dobro pro- 

đaje i čuva. U manje povoljnim godinama 

E : e za 

E luka o sušeni luk nadoknađuje ma- 
ak proizvodnje, da se ne osjeti veći - 

tak luka na tržištu. prven 


IV. GLAVNE OSEBINE LUKA 


Luk ima slabo razgranj žilič ij 

. azgranjeno žiličasto korije- 
nje dugo 10 cm, koje više iskorišćuje hre ix 
gornjeg dijela tla, do dubine od 5—10 em. 


Glavica luka sastoji se od sočnih i mesnatih 


. listova. Vanjski ljuskavi listovi su kožnata sa- 


stava, različite boje, što ovisi o sorti 

režemo lukovicu po dužini, vidjet ride i čim 
malo, kratko stablo obavijeno mesnatim listo- 
vima, koje ima jednu ili više klica (gnijezda) 
Redovno, koliko ima klica toliko se razvije bu- 
dućih cvjetnih stapki (batva). Male glavice 


imaju većinom jednu klicu, veće glavice 2—3 


klice. Broj klica u glavici ovisi o sorti. Sorte 
koje razviju glavice veće prosječne težine imaju 
veći broj klica, Često i gustoća sadnje utječe >A 
razvoj klica u glavici, jer gušćom sadnjom do- 
bijemo glavice manje prosječne težine i s m 

njim brojem klica u glavici. pi 


Poslije sadnje u drugoj ini jeraju i 
, j godini potjeraju 

ei glavice: cvjetna stabla, koja mein jo 
—1,5 m visine. Svako batvo nosi na vrhu lop- 

tasti cvat, koji se sastoji od 150:—900 cvjetića, 
želenkasto bijele boje. U jednom evjetiću ima 
6 prašnika. Optimalna temperatura cvatnje je 
kod 30%, Cvatnja traje 12—20 dana. Za vrije- 
me evatnje kukci oblijeću cvjetove i vrše oplod- 
nju. Zbog toga je'luk stranooplodna biljka, ine 
smije se kod uzgoja sjemenjaka saditi jedna 
sorta pokraj druge; da se ne iskriža, 


Iz jednog batva dobije se do 5 gr. sjemena. 
1 gr. sadrži 200—250 sjemenki. Sjemenka je 
trobridna, crna, duga 3 do 4 mm, širine 1—2 
mm, debljine 0,5—1 mm, s glatkom sjajnom po- 
vršinom. Rano u proljeće zasijano sjeme u po- 
lje niče za 14—20 dana. U toplom klijalištu niče 
za 8—10 dana. Ustaljena vlažna tla vrlo po- 
voljno utječu na brzinu klijanja. U našim prili- 
kama klijavost luka je 70%. ' 


Lišće luka je produljeno, šuplje, cjevasto i' 


na kraju zašiljeno. 

Od običnog se luka traži da ima veliku rod- 
nost, dobru izdržljivost u zimskoj ostavi i da je 
otporan protiv bolesti i štetnika. Luk koji ćemo 
uzgajati za ljetnu i jesensku trošnju te za kon- 
zerviranje treba imati što veću rodnost, t. j. da 
izraste u što krupnije glavice. To su obično sor- 
te pogačasta i plosnato okrugla oblika. Luk 
koji ćemo proizvoditi za zimsku ostavu mora biti 
što izdržljiviji u zimskoj ostavi, t. j. da rano 
ne tjera i da je otporan proti bolesti. To su 

obično sorte s glavicom manje prosječne težine 
više okruglog i jajolikog oblika. ' 
I glavica i lučica običnog luka mogu duže 
vremena izdržati temperaturu ispod 0 stup- 
njeva, Sorte južnih krajeva imaju kraći period 
mirovanja, t. j. manje su izdržljive u zimskoj 
ostavi. Sorte sjevernih krajeva imaju duži pe- 
-.riod mirovanja i bolju izdržljivost u zimskoj 
ostavi. Naše domaće sorte sjevernih rajona 
ptujski i turopoljski luk izdržljivije su u zim- 
skoj ostavi od hercegovačkog luka, t. j. naše 
domaće sorte južnih rajona. 
.Na izdržljivost u zimskoj ostavi ima veliki 
utjecaj sazrijevanje lukovice i lučice u polju. 
Što je glavica luka u polju prije sazrela, to je 
Prije njezina klica (začetak klice) prešla u sta- 
nje mirovanja, t. j. neaktivno stanje. Ukoliko 
glavica kasnije sazrije ili uopće dovoljno ne sa- 
zrije, u toliko kasnije prelazi u stanje mirova-- 
nja. Ako je glavica kasnije prešla u stanje mi- 
rovanja, prije izlazi iz njega, t. j. prije tjera. To 
znači, da nedovoljno dozrele glavice u polju, u 
zimskoj ostavi brže tjeraju, t. j. prelaze iz sta- 
nja mirovanja u aktivno stanje. 

.. Sitnije lučice u polju prije dozore od krup- 
nijih lučica, Zbog gušće sjetve, pomanjkanja 
hrane u polju, a najviše zbog pomanjkanja vla- 
ge one prije sazriju. Čim je lučica krupnija, ka- 
snije dozrijeva, t. j. kasnije prelazi u stanje mi- 
rovanja. Sitna lučica ranije završava sazrijeva- 

nje, i kod nje nastupa ranije period mirovanja, 
koji dugo traje, za razliku od krupne lučice, 
koja je kasnije završila sazrijevanje, i ČLJI pe- 
riod mirovanja kraće traje. | X 

U praksi treba poduzimati sve mjere u na- 
šim sjevernim krajevima, da se postigne potpu- 
no sazrijevanje kako luka glavice tako lučice, 
jer se samo potpuno zrele glavice i lučice dobro 
drže u zimskoj ostavi. a Z 

Klijanje, t. j. tjeranje lučice možemo zadr- 
žati, ako lučicu držimo u toploj i suhoj prosto- 
riji. 

V. KLIMA I TLO 


Klimatske prilike naših krajeva su takove, 
da u njima možemo luk uzgajati skoro svagdje, 
samo negdje s većim, negdje s manjim uspje- 
hom. 

. Najbolje podneblje za rast luka je ono, u 
kojem ima dovoljno kiše u proljeće i u početku 
«ljeta, a zatim je suho i toplo vrijeme. Luk u po- 
“ četku rasta treba za svoj razvoj, t. j. za klija- 
nje sjemena i lučice, mnogo vlage, poslije sje- 
tve i sadnje. Ako u to vrijeme vlada suša, luk 
sporo i nejednolično niče, slabo se razvija, i od 
takvih se usjeva ne dobiva ni dobar niti velik 
prirod. Suho proljeće, pogotovo beskišno vrije 
me u ožujkui travnju, vrlo nepovoljno utječe na 
rast luka. Ako u travnju ima dovoljno kise, a 

samo u svibnju i lipnju nema dosta oborinske 
vlage, ne strada zbog toga razvoj luka u većoj 
mjeri u tom vremenu. Umjerena vlažnost u tlu 
i zraku u V. i VI. mjesecu vrlo povoljno utječe- 
na rast luka. s 

Za sazrijevanje luka potrebno je suho i to- 
plo ljeto. Ako je ljeto kišovito, luk zbog obilja 
vlage u tlu produžuje vegetaciju i ne sazori do 
jeseni. U takvim prilikama dobivamo veliki pri- 
rod luka po jedinici površine no loš kvalitet gla- 
vica. Takve glavice u velikoj mjeri gnjiju, i 
znatan dio priroda otpada na gnjili luk, Nedo- 
voljno sazrele glavice kao i lučice loše se drže 
u zimskoj ostavi, t. j. brzo tjeraju i prema to- 
me gube na vrijednosti. U proizvodnji luka važ-: 


niji je kvalitet nego kvantitet priroda. Kvalitet 


proizvodnje glavice i lučice je mnogo ovisan o 
podneblju samog kraja. 

Luk ima drugačije zahtjeve za rast nego 
lučica. Zbog različitih zahtjeva rasta luka 
za razvijanje i sazrijevanje glavice ilučice 
postoje znatne razlike u količini priroda i kva- 
liteti između istih sorata luka, ako ih uzgajamo 
u našim sjevernijim i južnijim krajevima. 

U sjevernim krajevima, u Slavoniji i Vojvo- ' 
dini, dobivamo veće prirode glavice po hektaru, 
u Dalmaciji i Hercegovini veće prirode lučice 
po hektaru. Veće prirođe luka glavice dobivamo 
u sjevernim krajevima zbog toga, što luk uzga- 
jamo na hranjivim tlima, koja bolje zadržavaju 

vlagu, i što ovi krajevi imaju više kiše u raz- 


doblju rasta glavice. Manji prirod i slabiji kva- 


litet lučice dobivamo u ovim krajevima i iz raz- 
loga što ovi krajevi imaju manje topline u tlu 
i zraku potrebne za sazrijevanje lučice. Zato je 
potrebno uzgajati lučicu u većim količinama u 
južnim krajevima i to u Dalmaciji, Dalmatin- 


skoj Zagori, Primorju i Istri, gdje postoje vrlo ' 


povoljni uslovi za njezin rast i sazrijevanje, i 
na taj način opskrbiti naše sjeverne krajeve 
kvalitetnom lučicom za uzgoj glavice. 

Uzgoj lučice je u tim krajevima dva pula 
rentabilniji od uzgoja lučice u našim sjevernim 
i sjeveroistočnim krajevima. Dok se u Dalma- 
ciji i Dalmatinskoj Zagori dobije kvalitetne lu- 
čice 150—200 mte na hektar, dotle se u našim 
sjevernim krajevima dobije 80—100 mte lučice 
lošije kvalitete. Uz to je pokusima i u praksi 
provjereno, da še dobije veći prirod glavice, iz 
lučice uzgojene u toplijim krajevima nego i lu- 
čice uzgojene u sjevernim krajevima. 

Luk najbolje uspijeva na ocjednim, propu- 
snim, rastresitim ali hranjivim tlima. 

Vjetrovite doline s nanosnim, rječnim, hra- 
njivim, propusnim i strukturnim tlima vrlo su 
povoljne za uzgoj luka. Pjeskovito glinena tia i 
vapnena tla s dosta organske tvari su vrlo po- 
desna za uzgoj luka, dok su nepovoljna srednje 
teška ilovasta i glinena tla i tla s lošom struk- 
turom, kod kojih se poslije kiše stvara na povr- 

šini kora, zbita i vlažna tla. Na takvim tlima 
razvlju se i glavica i lučica slabe kakvoće, t, j 


ne dozore potpuno i daju mali Prirod na jedi- 


"nici površine. 


Luk ne podnosi kisela tla a dobri 
ne I ; DFO r 
neutralnim i slabo alkaličnim tlima. m 2 


Za uzgoj vođenog luka, koji traži j 
.. Za ) vodenc » Koji traži natapanje, 
nije od tolike važnosti podneblje, već iopia 
mao koje je duboko prorahljeno i po- 
odno za natapanje, a takva su tla pjieskov: 
i pjeskovito glinena.. o ič ić 


Za uspješnu proizvodnju ozimih sora: 

za trošnju u zelenom stanju potrebna oni 
na, hranjiva i rastresita tla, koja se u proljeće 
brže ugriju. Na vlažnim tlima presadnice ozi- 
mih sorta teže prezimljuju i strađaju u jačoj 
mjeri od smrzavica. Proljeće s dosta oborinske 
vlage vrlo povoljno utječe na rast, kvalitet i 
prirod mladog zelenog luka. “4 


VI. PLODORED 


. Luk se ne smije vratiti na isto'mi - 
nje prije nego prođu 3—4 aore. rog 
uzgaja uzastopce. ili ako se češće vraća na 
isto mjesto sadnje, strada u jačoj mjeri od 
bolesti i štetnika. Najbolja predkultura za luk 


Luk i češnjak 2 

je ona, koja ostavlja rahlo, hranjivo, čisto a ne 
zakorovljeno tlo. U povrtnjaku najbolje je uz- 


gajati luk iza rajčice i kupusa. U poljskom uz-. 


goju najbolje mu je mjesto iza okopavina, koje 
ne ostavljaju zakorovljeno tlo, i za čiju je pri- 
redbu tlo bilo pognojeno stajskim gnojem. 


VII. PRIPREMA TLA I GNOJENJE 


Korijenje luka ne prodire duboko u tlo već 
se koristi hranivima, koja se nalaze više u po- 
vršinskom sloju tla. Zato treba za luk što bolje 
usitniti tlo u površinskom sloju, da može iz tog 
dijela uzimati što više hraniva za rast. Pred- 
sjetvenu obradu treba izvršiti tako, da se sa- 
kupi što više vlage u zemlji i pripremi tlo za što 
raniju sjetvu i sadnju u proljeće. Zato je po- 
trebno provesti zimsko duboko oranje. Preora- 
no tlo ostaje tokom zime u gruboj brazdi, da 
se dobro izmrzne i natopi vodom. U proljeće, 


čim dopusti vrijeme t. j. vlažnost tla, potrebno. 
je tlo prirediti za sjetvu i sadnju. Tlo se treba: 


priređiti tako, da se očuva zimska vlaga, da 
postane što rahlije, a u površinskom sloju što 
sitnije. Za tu svrhu vrši se brananje uzduž i 
popreko po potrebi 1—2 puta. Ukoliko je tlo 
grubljeg sastava, najprije se tanjura a potom 
brana. | ' 

Niti za uzgoj glavica a pogotovo za uzgoj 
luč'ce ne preporuča se d/rektna gnojidba staj- 
skim gnojem. 

U našim sjevernim krajevima treba izbje- 
gavati gdje god je moguće direktno gnojenje 
stajskim gnojem, jer dušična hrana iz stajskog 
gnoja loše utječe na sazrijevanje. Na direktno 
gnojenom tlu stajskim gnojem glavice prođu- 
žuju vegetaciju i kasnije sazrijevaju. Na ta- 
kvim tlima dobivamo veći prirod, t. j. krupnije 
glavice, ali nepotpuno dozrele i zbog toga ma- 
nje izdržljive u zimskoj ostavi. Ovo se odnosi i 
na lučicu. U južn'jim našim krajevima djelova- 
nje stajskog gnoja je drugačije zbog bržeg ras- 
tvaranja. Tamo dušična hrana ne utječe nepo- 
voljno na produžavanje vegetacije i nema toliki 
utjecaj na sazrijevanje, budući nije u pitanju 
sazrijevanje ni lučice ni glavice. Ako se rast 
luka djelovanjem dušičnih hraniva iz stajskog 
gnoja produži, glavica i lučica će gazreti,- jer 
ima dovoljno toplih dana za sazrijevanje, No 
svejedno treba izbjegavati direktno gnojenje 
stajskim gnojem iz razloga što luk ne iskoristi 
u dovoljnoj količini dušična hraniva u prvoj go- 
dini gnojidbe kao druge. povrtne i ratarske kul- 
ture. On voli tlo bogato s više rastvorivih hra- 
nivih tvari, a takovih ima u tlu u drugoj godini 
poslije gnojenja. 

Ako je tlo siromašno i kao takvo nepodesno 

za uzgoj luka, tada ga treba pognojiti u jesen 
s 300 mte zrelog stajskog gnoja po ha. 
Istraživanjima je utvrđeno, da luk troši za 
svoj rast pored dušika mnogo kalija i fosfora. 
Najbolji, t. j. najkvalitetniji prirodi se postižu 
ako se luk gnoji kalijevim i fosfornim umjet- 
nim gnojivima. Osobito se ističe djelovanje ka- 
lijevih gnojiva, Ako je tlo hranivo, t. j. predkul- 
tura gnojena: s 400 mte po ha stajskim gnojem, 
ili ako je gnojeno u jesen s 300 mte zrelog staj- 


skog gnoja, tada se preporuča gnojiti sa 150 do: 


300 kg 40% kalijevom soli po ha i s 200—300 kg 
superfosfata. Siromašnija tla, koja su manje 
gnojena stajskim gnojem indirektnom ili direkt- 
nom gnojidbom, preporuča se gnojiti nitrofos- 
kalom 250—300 kg po ha, t. zv. kombimiranim 


ušičnim fosfornim i kalijskim gnojivima. Sa 


spomenutim umjetnim gnojivima gnojimo po- 
slije sjetve odnosno sadnje, t. j. ovršno za vri- 
jeme vegetacije. zaj a 


U našim sjevernim krajevima proizvodnja i 
lučice i glavice bez prignojavanja fosfornim i 
kalijevim gnojivima ne daje kvalitetan prirodđ. 
U godinama s kišnim ljetom treba svakako iz- 
vršiti dopunsko prignojavanje fosfornim i kali- 
jevim gnojivima. U protivnom slučaju ne će 
fiam luk dovoljno sazreti, i veliki procenat gla- 
vice i lučice ne će se dobro držati u zimskoj 
ostavi. 

"VIII. UZGOJ LUKA 


Po načinu uzgoja luk je dvogodišnja i tro-' 
godišnja biljka, i u proizvodnji razlikujemo: 

1. Uzgoj lučice, 

2. Uzgoj glavice. - 

Glavicu luka možemo uzgojiti: a) sadnjom 
lučice, b) iz presadnica, e) direktfiom sjetvom 


iz sjemena. 


a) Uzgoj lučice 
1. Sjetva 


Lukovo sjeme zadrži klijavost 2—3 godine 
a u trećoj godini postaje klijavost malena (30 
do 39%). Da možemo izvršiti sjetvu najbolje 
' gustoće, koja se preporuča za uzgoj lučice po- 
trebno je ispitati klijavost sjemena, pogotovo 
onda, ako imamo sjeme nepoznata ili sumnjiva 
porijekla. U svakoj godini nije jednaka klija- 
vost sjemena jedne te iste sorte luka, Sjeme 
ima slabiju klijavost ako se razvijalo u nepo- 
voljnim uslovima, kao što su pomanjkanje 
hraniva u tlu, vlage i drugog. Zato je po- 
trebno ispitati  klijavost i onog sjemena 
koje smo sami uzgojili. Ispitivanje klija- 
vosti je jednostavan posao i može se pro- 
vesti na ovaj način: odbroji se 100 ili 200 
zma 1 saspe u plitki tanjurić ispunjen pi- 


jeskom. Sjeme se prethodno dobro namoči u 

mlačnoj vodi. Posudica s pijeskom drži se u to- 
* ploj prostoriji gdje je iemperatura 15—20 stup- 
njeva. Da se što bolje podržava vlažnost pije- 
ska, tanjurić se pokrije staklom ili kartonom. 
Zalijeva se svoki drugi dan. U toploj prostoriji 
luk niče za 8—10 dana, u hladnijoj prostoriji 
nakon 14—20 dana. Dobro lukovo sjeme treba 
da ima klijavost 70%, druga klasa sjemena 
treba da ima klijavost 55%. Klijavost treba is- 
pitati mjesec dana prije sjetve, a ne u zadnji 
čas. 
Kod uzgoja lučice gustoća sjetve ima veliki 


utjecaj na kvalitet i prirod. Zato je potrebno za' 


pojedine prilike upotrebiti najbolju gustoću sje- 
tve. Pravilnu gustoću sjetve ne možemo odre- 
diti ako ne poznajemo klijavost sjemena. Sve 
količine sjemena, koje ovdje navodimo kao nor- 
mative za gustoću sjetve na hektar, odnose se 
na sjeme 70% klijavosti. X 
Za proizvodnju lučice potrebno je izabrati 
nezakorovljenu oranicu; u povrtnjaku — neza- 
korovljene gredice." 
Poslije priredbe tla, t. j. poslije zimskog 
oranja i usitnjavanja tla u proljeće brananjem, 
potrebno je jače rastresita i više pjeskovita tla 


prije sjetve valjati zato, da kod sjetve sjeme 


pada na istu dubinu i da jednoličnije i bolje 
niče. Sjetvu treba obaviti što ranije, u južnim 
krajevima u IE. mjesecu, u sjevernim krajevi- 
ma u III. mjesecu, Ranija sjetva u III. mjesecu 


22 


daje veći prirod od sjetve u IV. mj - 
šim sjevernijim kraja. Kej: 
. U proizvodnji lučice na veliko sije se sjeme 
sijačicom na razmak redova 10—20 cm. Iza sva- 
kog 12-tog ili 7-mog reda ostavi se 3—5 redova 
prazno. Poslije sjetve tlo se povalja. Luk se sije 
na dubinu 1—2 cm. Za sjetvu sijačicom u re- 
dove potrebno je 100—120 kg sjemena po hek- 
taru, što ovisi o hranjivosti i vlažnosti tla. U 
više gnojeno tlo sije se 120 kg, u siromašnije 
tlo 100 kg, u vlažnije tlo sije se manje, u suho - 
tlo više. ji 
s U povrtnjaku i svagdje dje se uzgaj - 
čica na malim površinama polje je i ak 
tvu omaške. Za sjetvu omaške najbolje je na- 
činiti gredice 1,2 m širine. Ako su gredice veće 
širine, teže se vrši plijevljenje. Po gredicama se 
sije omaške rukom tako, da među prstima is- 
pada sjeme ito 1,2—1,5 kg sjemena na 100 m? 
površine. Poslije sjetve sjeme se plitko ukopa 
grabljicama, (zagrablja se). Ak je tlo lako i 
pjeskovito, tada se i potapka grabljicama ili po- 
valja malim ručnim valjkom. U malim povrt- 
njacima, gdje se sije svega nekoliko gredica, 
dobro je pokriti sjeme kompostnom zemljom ili 
posve zrelim stajskim gnojem.  Stajski gnoj i 
kompost čuvaju tlo od isparavanja, i zadržavaju 
vlagu, što vrlo povoljno utječe na nicanje luka 
Sjemenke luka su obavijene tvrdom koži- 
com, koja treba mnogo vlage dok se namoči. 

Zato luk sporo niče i treba ustaljenu vlažnost | 


u-tlu za nicanje. U proljeće zasijan u polju niče 
za 14—20 dana, ako je sušno vrijeme i kasnije. 


2. Njega Pa 

Luk niče i raste sporo; tek nakon dva mje- 
seca poslije nicanja razvije 3—4 listića i izraste 
15—20 em, zato luk zahtijeva plijevljenje, inače 
ga korovi uguše, budući da brže rastu. Luk 
“treba plijeviti redovno dva puta. Ako se sije na 
zakorovljenom tlu, što se nikom ne preporu- 
ča, tada se lučica mora plijeviti 4—5 puta, 
što veoma poskupljuje proizvodnju. Ukoliko se 
ne oplijevi, lučica propada, jer je zaguši korov, 
i zbog toga se ne može pravilno razviti niti do- 
zoriti. 

Ako smo zasijali luk sijačicom u redove, 
tada možemo rahliti sprežnim  okapačima, iz- 
među napravljenih gredica. Ovakvo rahlenje 
treba provesti 2—4 puta, već prema potrebi, a 
gredice posebno ručno oplijeviti dva puta. 

Kad lučica izraste 10—15 em, a to je u na- 
šim sjevernijim krajevima od početka do 3re + 
dine V. mjeseca, tada treba. izvršiti ovrsno gno- 
jenje, t. j. prignojavanje s 250—300 kg kalijeve 
soli i 200—250 kg superfosfata. Ako je tlo si- 
romašno hranivima, kako je to već prije spo- 
menuto, tada se preporuča ovršno gnojiti samo 

s 200—300 kg nitrofoskala. S navedenim umjet- 
nim gnojivima gnoji se pred kišu, da se gnoj 
poslije kiše prije otopi i rastvori. 

“U godini s kišovitim ljetom lučicu treba u 
kolovozu valjati, da se prekine dalnji rast i ubr- 
za sazrijevanje. Valja se laganim drvenim valj- 
kom 1—2 puta. Ako je ljeto suho, lučica nor- 
malno sazrije, te nije potrebno valjanje. 


3. Berba 


Lučica se vadi koncem VII. i u VIII. mje- 
secu kad je potpuno dozrela, a to je onda, kad 
joj lišće sasvim povene, a vanjska ljuska lučice 
dobije tipičnu boju koja odgovara sorti. Lučica 
se vadi na rahlom tlu običnim čupanjem ruka- 
ma, a na težem tlu se iskapa malim motikama. 

Povađena lučica ostavlja se na polju 3—4 
dana da se nadzemni dio stabljike i lišća što 
bolje posuši, Mjesto u polju može se posušiti i 
na dvorištu, a zatim se privremeno pohranjuje, 
t. j. stavlja na suhe i zračne tavane ili druge 
suhe zračne prostorije gdje se slaže u 10—12 
cm debelom sloju da se što bolje osuši do zim- 
ske pohrane (uskladištenja).  Pohranjena na 
tavanu pod krovom od crijepa, ako je sunčana 
i topla jesen, lučica se dobro osuši. Kad pripeče , 
sunce, pod krovom crijepa postaje vrlo toplo i 
do 40"C, što veoma povoljno utječe na posu- 
šenje. ' 

Čim nastupi hladnije vrijeme u listopadu, a 
može se i prije, treba lučice prebrati, očistiti i 
sortirati, 

= Lučica se čisti od preostalih dijelova stablji- 

ke, lišća, zemlje, a zatim sortira kroz posebna 
rešeta s različitim otvorima. Lučica s promje- 
rom većim od 2,5 _em nije upotrebljiva za pro- 
ljetnju sadnju. “Ona še nakon sortiranja (iz- 
borak) stavlja na stranu. Izborak se najbolje 
iskoristi u jesenjskoj sadnji za proizvodnju mla- 
dog luka u proljeće. 

U našim sjevernijim krajevima dobije se po 
ha oko 150 q. Nakon čišćenja i prebiranja prije 
uskladištenja, otpada od ukupnog brutto priroda, 
'28—32% na nečistoću i posušenje. Ako od toga 
odbijemo 12—20% što otpada na krupniju lu- 
čicu, tada nam ostaje cca 80—88 q lučice dobre 
kvalitete. Nakon prebiranja u proljeće, otpa- 


da na isušenje i nečistoće i isklijale lučice 6 do 3 


8%. U nepovoljnim godinama, kad lučica loše 
sazrije i kod prerijetke sjetve, koja uvjetuje 
veliki postotak krupne lučice, otpada na upo- 
trebljivu lučicu za sadnju još manji procenat 
od brutto priroda sa polja. 


4, Uskladištenje lučice 

Lučica je »sjeme«, i način uskladištenja u 
zimskoj ostavi utječe na prirod iz tog sjemena. 
Lučica koja se pohranjuje do proljeća treba da 
je prebrana, čista, suha i zdrava. 

U južnim našim krajevima Dalmacije i Dal- 
* matinskoj Zagori lučica obično dobro sazrije i 
dobro se prosuši poslije vađenja, jer ima više 


SL 1. 
Sanduci za usklađištenje lučica 


topline za sazrijevanje i sušenje. Zbog toga se 
čuva u zimskoj pohrani na suhim zračnim ta- 

vanima. U sjevernijim našim krajevima lučica | 


sporije dozrijeva, često dovoljno ne sazrije, po- 
gotovo u kišnim godinama, i nema toliko pri- 
rodnih uslova da se dobro prosuši te zbog toga 
sadrži više vlage. Zato treba uskladištenju po- 
svetiti veću pažnju. 

Svagdje gdje se lučica uzgaja u većim koli- 
činama, treba je prije zime pohraniti u suhim 
zračnim prostorijama. Za tu svrhu prikladni su 
tavani stambenih i gospodarskih zgrada ili su- 
hi, zračni ali vjetroviti magazini. Zdrava i suha 
lučica stavlja se razasuta na pod ili na posebne 
stelaže u 12—15 em debelom sloju. Za pohra- 
njivanje lučice preporuča se svakome izraditi 
plitke sanduke od jelovih dasaka. Duljina san- 
duka treba đa je 2 m, širina 1 m, dubina 0,20 m. 
Sanduci se izrade tako, da se mogu slož ti jedan 
na drugi, i da je između njih 0,40-—0,50 m me- 
đuprostora (v'di sl.-br. 1.). U ovakove sanđuke 
stavlja se lučica u 15—18 em debelom sloju. U 
jedan sanđuk ove veličine može se pohraniti 
160—180 kg lučice. Za pohranu 1000 kg lučice 
potrebno je 6 sanduka ove sadržine. 
= Stavljanjem luččce u ovakve sanđuke bolje 
se iskorišćuje tavan ili druge prostorije gdje 
uskladišćujemo lučicu preko zime. U hladnim 
prostorijama (tavani, magazini) lučica se za 
iače zime, t. j. kod niskih temperatura, smr- 
zava. Ako se ne dira u smrznutom stanju, ona 
se bez štetnih posljedica polako i odmrzava. 

“Ako se pohranjuje u zatvorenim prostorijama 
(magazin), tada je važno zračenje. Čim se osjeti 
. po luku, znak je da prostorije treba zra- 
čiti. 


Male je proizvođače luka u lukarskim kraje- 


vima (rajoni luka) iskustvo naučilo da lučica, 
koju drže preko zime u toploj prostoriji (sobi), 
daje veći prirod od lučice, koju su držali na 
hladnom mjestu (tavanu). To isto je i pokusi- 
ma provjereno i dokazano. Zato se svim malim 
proizvođačima lučice preporuča da drže lučicu 
preko <... u toplim, suhim i zračnim prostori- 
jama e je otprilik 
km o I jej p e sobna temperatura 16 
N a sitniju lučicu, t. j. onu koja ima promjer 
manji od 1 em, ne utječe čuvanje u toploj pro- 
storiji već utječe na lučicu veće krupnoće, t. j. 
promjera od 1—2 em. Čuvanje 'u toploj prosto- 
riji najviše utječe na krupniju lučicu promjera 
18—2,5 em, Takva lučica tjera u sjeme do 20% 
u proljeće poslije sadnje. Ako se drži u toploj 
prostoriji, % tjeranja se smanjuje na 4—5%, i 
dobije se povećani prirod za 10—15%. 
, . Ukoliko mali proizvođači ne drže krupniju 
lučicu preko zime u toploj prostoriji, tada im se 
preporuča, da je barem u proljeće 20 dana prije 
sanje drže 14—20 dana u jače ugrijanoj pro- 
storiji, t j. kod temperature od 25—30%%, jer 
ovo proljetno »progrijavanje« krupnije lučice 
povoljno utječe na pr:rod. 

b) Uzgoj glavice 
1. Izbor lučice za sadnju 
ći luči j ličini 
Prema krupnoći lučice, E j. prema vel 
promjera i težini lučice razlikujemo: L ILilIN. 


. klasu lučice. X ' 
U I. klasu ubrajaju se lučice 1—1,5 cm pro- 
mjera, prosječne težine 1,5 grama. 


SL 2. 
Lučice turopoljskog luka 


U II. klasu ubrajaju se lučice srednje krup- 
noće promjera 1,5—2 em prosječne težine 2,5 
.do 3 grama. 


U III. klasu spadaju sitne lučice s promje- 
rom manjim od 1 em i krupna lučica s promje- 

rom većim od 2 em. Ovo razvrstavanje odnosi 
se na sorte s okruglom i jajolikom glavicom. 

Za sorte pogačasta oblika ubrajaju se u I. 
klasu lučice promjera 1,5—2 cm, u II. klasu s 
promjerom od 2—2,5 i od 1—1;5 cm, aulll. 
klasu lučice većeg promjera od 2,5 em i manjeg 
od 1 cm. Lučice veće krupnoće, koje smo ubro-_ 
jili u TII. klasu, poslije sadnje tjeraju u sjeme 
(bičaju se) u 20—40%. 


2. Sadnja 


Lučica se sadi u južnijim krajevima u I., a 
u sjevernijim krajevima u III. mjesecu. Usta- 
novljeno je, da je ranija sadnja bolja. Rano po- 
sađena, lučica počinje se ukorjenjivati kod niže 
temperature i razvije korijenje, dok potjera sta- 
bljika i lišće, koji traže za svoj rast više to- 
pline. Sadimo li lučicu kasnije, to nadzemni dio, 


t.j lišće i stabljika, jer je toplije vrijeme brže 


rastu, i ako nastupi suša, korijen nije u stanju 
da opskrbi u dovoljnoj mjeri stabljiku i lišće 
vlagom, budući nije imao vremena da se pot- 
Puho razvije. Tada luk zaostaje u rastu i ma- 
nje rođi. ; 

Da se kođ uzgoja glavice može Primijeniti 
mehanizirana obrada, preporuča se sadnja lu- 
čice u dvorede i trorede. Za tu svrhu priređeno 
i usitnjeno tlo za sadnju izbrazda se po dužini 
ručnim a još bolje sprežnim brazdačima za 

označivanje redova. Razmak troreda ili dvored- 
da treba da je 50 cm, a razmak u troredu od- 
nosno dvoredu 20 em. U redu lučica se sadi na 
razmak od 7—-10 em. 


. 3 F) d 

Sadnja lučice u dvoređe 


Za sadnju u dvorede i trorede potrebna je 
slijedeća količina lučice: 


Potreba lučice po ha 


lučice kg/ha 


Nači dnje Pasmaki, ia 
Način sadnj m rođu |kom. lučice :' 
na 1oha 1—1,5 cm 1,5—2 em 
promjera 

"1. dvored 20+50 10 cm 285.000 421 kg | 770 kg 
2. dvored 20450 12 cm 236.000 354 kg | 637 kg 
3. trored 20+20+50 |: 10 cm 330.000 495 kg | 891 kg 
4. trored 20-+20+-50 12 cm | 275.000 | 413 kg | 743 kg 


Lučica se sadi na takvu dubinu, da vršak lu- 
čice viri iz zemlje. Na laganim pjeskovitim i su- 
him tLma sadi se malo dublje, tako da se vršak 
gotovo ne vidi. 


e 


so ko ' 


Sitna lučica s manjim promjerom od 1 .cm 
sije se, a ne sadi. Može se sijati i krupnija lu- 
čica, ali se za takvu sjetvu troši 30% više lu- 
čice, a prirodi se ne dobivaju veći nego za 25% 
manji. ' 


ši SI. 4. 
Sadnja lučice u trorede 


U povrtnjacima, gdje se proizvodi luk na 
manjim površinama, lučice se sade na gredice 
1,2 m širine. Tlo se usitni i poravna, a zatim se 
gredice omeđe za sadnju brazdačem. Na gre- 
dice se sade lučice na razmak redova 20 em a 
lučice u redu 10—12 em. 


3. Njega 

Čim luk poslije sadnje malo poraste, treba 
ga odmah plitko okopati što vrlo povoljno utje- 
če na ukorjenjivanje, jer luk traži za rast rahlo 
tlo u površinskom sloju. Luk se okapa dva puta 


Luk i češnjak 3 33 


i plijevi po potrebi dva do tri puta što ovisi o 
zakorovljenosti zemljišta. Ako se ostavi zako- 
rovljen, ne samo da daje manji prirod već i sla- 
bije dozori te postaje manje izdržljiv u zimskoj 
ostavi i manje otporan protiv bolesti. 


Sadnja u dvorede i trorede omogućava če- 
sto rahlenje plužnim okapačima među dvoređi- 
ma i troredima. 


Prije drugog okapanja prignojava se luk s 
200—300 kg 40% kalijeve soli. Kalijeva gno- 
jiva ne utječu samo na povišenje priroda već i 
na otpornost protiv bolesti i povećanje izdržlji- 
vosti u zimskoj ostavi. Gnojivo se sipa širom po 
gredicama pred kišu. U isto vrijeme gnoji se 


superfosfatom i to 230—300 kg po ha. Superfos-. 


fat vrlo povoljno utječe na sazrijevanje gla- 
vica. Ako je tlo bogatije dušičnim hranivima, 
t. j. ako je za pretkulturu jače gnojeno stajskim 
gnojem, tada se gnoji jače superfosfatom i 
obratno. 


U našim sjevernijim krajevima, gdje gla- 
vica teže sazrijeva, pogotovo ako je kišno lje- 
to, prignojavanje superfosfatom ne smije izo- 
stati, jer u proizvodnji glavice nije važan brutto 
Prirod, već kvalitet pr:roda, a taj se postiže baš 
prignojavanjem kalijskim i fosfornim  (super- 
fosfat) gnojivima. 

4. Sazrijevanje i berba 


Luk sazrijeva od srpnja do kolovoza. U juž- 
nim krajevima sazrijeva početkom kolovoza, u - 
sjevernim krajevima koncem kolovoza. Sazrije- 
vanje se očituje u tom, što listovi počnu žutjeti, 
a 10—15 dana poslije toga stabljika i list po- 
sve požuti i povene. U kišovitoj godini sazrije- 
vanje je sporije i traje 15—20 dana. Kasno po- 
sađena lučica kasnije sazrije, pogotovo ako je 
uzgojena na težem tlu. Na lakim pjeskovitim 
tlima luk prije i bolje sazrije. Nedovoljno sa- 
zreo luk loše se čuva u zimskoj ostavi. To je 
česti slučaj u našim sjevernim krajevima kad - 
uzgajamo luk na vlažnom, teškom i nepriklad- 
nom tlu za rast luka. 

U kišnim godinama, nepovoljnim za sazri- 
jevanje luka, preporuča se pred zriobu izvesti 
valjanje laganim drvenim valjkom (ručni ili 
sprežni). Valja se dva do tri puta već prema 
potrebi, a to ovisi o bujnosti sorte. Valjanjem 
se prekine dalnji rast stabljike i ubrzava sazri- 
jevanje glavice. 

Luk se iskapa za suhog i toplog vre- 
mena. Na lakim pjeskovitim tlima luk se 
vadi ručno, čupanjem glavice. Na težim tlima 
vadi se malim motikama. Poslije vađenja ostav- 
lja se u polju 3—5 dana ili se dovozi i ostavlja 
u dvorištu da se prosuši. Poslije prosušenja od- 
vozi se sa polja ili iz dvorišta. Luk se sprema 

na suha i zračna mjesta, t. j. privremeno se D9- 
hranjuje da se dosuši. Za privremeno pohranji- 
vanje prikladni su tavani ili druge zračne, suhe 
a vjetrovite prostorije. Luk se stavlja u sloju 


SI. 5. 
Nepravilno obrezivanje glavice 

od 15—20 em “ebelom, da se što bolje dosuši. 
Na tavanu pođ crijepom, ako je suha i topla je- 
sen, luk se vrlo dobro prosuši. Kad je dovoljno 
prosušen, a to je onda kad mu je stabljika sa- 


Pravilno obrezivanje glavice 

svim suha, tanka, lomljiva a gornji dio sasvim 
uvenuo, vrši se čišćenje i sortiranje. Glavica se 
čisti od ostataka suhe stabljike i korijenja. Či- 
sti se rukom ili nožem. Kod rezanja ili trganja 
rukom ostavi se na vrhu glavice do 3 cm stab-. 
ljike. (Vidi sl. 6.) Uporedo s čišćenjem vrši se 
sortiranje na nagnjile, nasječene, nedozrele i 
zrele glavice. Obrezivanje i sortiranje treba iz- 
vesti što pažljivije. Zrele glavice se sortiraju 
na krupne, srednje i sitne. Nasječene i nedo- 
zrele glavice treba odmah potrošiti ii prodati. 
U zimskoj pohrani bolje se čuvaju glavice S 2 
njom prosječnom težinom, zato je. PE 
prije trošiti iz zimske ostave krupnije glavice. 


5. Uskladištenje glavice 


Za zimsku ostavu pohranjuju se samo zrele, 
potpuno zdrave glavice, sve ostale se koriste za 
jesenjsku potrošnju. Glavice koje nisu potpuno 
dozrele u zimskoj ostavi brzo tjeraju t. j. kliju. 

Za zimsku ostavu pohranjuje se luk u im 
zračnim prostorijama, u kojima se može odr- 
žavati niska temperatura od —2 do --2'C, a 


koje će se prostorije moći stalno zračiti, zato je 


za zimsku pohranu najbolje imati posebna spre- 
mišta ili magazine u kojima su ugrađeni otvori 
za zračenje. U spremištima luk se drži u poseb- 
nim plitkim sanducima (kao i lučica) ili na po- 
licama. U spremištu se preporuča sagraditi 2 

do 3 reda polica, tako da prva polica bude po- 
dignuta od zemlje barem 25—30 em. Razmak 
između polica treba da je 75——100 em. Polica 
treba da ima barem 2 m širine, a dužina ovisi o 
veličini spremišta, t, j. uzima se po volji. 

Ako luk u spremištu počne tokom zime 
gnjiti ili jače tjerati, treba ga jedan do dva 
puta prebrati i sve gnjile i naklijale glavice od- 


“straniti. Provjetravanje se vrši stalno, pogo- 


tovo onda kad se u spremištu osjeti miris luka. 


U pomanjkanju posebnih spremišta za us- 
kladištenje luka, luk se može pohraniti na su- 
him tavanima. Poslije prebiranja luk se raza- 
stre u 15—20 cm debelom sloju. Kad nastupi 
jača zima (smrzavanje), zgrće se u hrpe 0,50 m 
visoke i pokrije slamom ili kukuruzovinom, da 
u jačoj mjeri ne smrzne. Za jače zime glavice 
se smrzavaju, No kako se smrzavaju, tako se 
polako i odmrzavaju bez štetnih posljedica. 
Glavno je da se u smrznutom stanju luk ne 
dira i ne upotrebljava za trošnju. Naglo odmr- 
zavanje, t. j. ako se sa tavan donese u toplu 
prostoriju da se odmrzne, škodi luku. Luk koji 
je smrznut u zimskoj ostavi ne drži se dugo u 
proljeće, makar se i polako odmrzavao, zato ga 
treba prije potrošiti. 

Malim proizvađačima preporuča se, da zrele 
glavice luka nakon prebiranja ne obrežu već da 
ih pletu u vijence. Luk se upleten u vijence drži 

najbolje i najduže pohranjen obješen u suhim 
zračnim prostorijama. 


6. Tržni uvjeti i otprema zrelog 
luka ' 
Obzirom na kvalitetu kod luka za zimsku 

ostavu, zahtijeva naše tržište ove uvjete: 


Luk za zimsku potrošnju 


Kvaliteta I. Glavice iste sorte, jedno- 
lične po obliku i boji, potpuno zrele, sa suhom 
ovojnom ljuskom, jedre, zdrave, neisklijale, ne- 
namrzle, neoštećene od štetnika, bolesti i me- 
haničkih ozlijeda. Ovamo spada luk s glavi- 
cama: 

1. pogačastog oblika s omjerom promjera ho- 

= rizontalne osi (promjer) naprama vertikal- 
noj osi kao krajnja granica 1:0,6 i na niže 
kao 1:0,5, 1:0,4 itd, 

2. glavice lika svih ostal:'h oblika, čiji je omjer 
horizontalne osi (promjer). naprama  verti- 
kalnoj osi veći od 1:0,6 tj. 1:0,7 itd. Oblici 
mogu biti okrugli, dugoljasti, jajoliki, kru- 
škasti i drugi. z 
Kvaliteta II. Glavice raznih sorata, 

potpuno sazrele, sa suhom ovojnom ljuskom- 

jedre, zdrave i nenamrzle, dozvoljava se do 5% 

mana kao mehaničke povrede, glavice sa nepot- 
puno obavijenom ovojnom ljuskom i naklijale 
glavice. Od 15. III. može imati ova kvaliteta do 
25% naklijalih glavica. 


Za prodaju (otpremu) treba da je luk do- 
voljno posušen. Prije pakovanja posušenom lu- 
ku odreže se nožem ili škarama suha stabljika 
i žilice (korijenje), a potom se vrši sortiranje 
po krupnoći glavice. Pri tom se odstrane sve 
naklijale i oštećene glavice od bolesti, štetnika 
ili mehaničkih ozlijeda. Sortirane glavice pa- 
kuju se u rijetko tkane vreće od 50 kg sadržine 
ili se opremaju u rasutom satnju (rinfuza). 
Kod otpreme potrebno je što pažljivije postu- 
pati, jer i najmanje oštećenje uzrokuje brzo 
gnjilenje luka. U rasutom stanju prebacuje se 
luk pomoću košare sadržine od 25—30 kg radi 
lakšeg nošenja i presipavanja. Otprema (trans- 
Port) vrši se u vagonima do 10.000 kg. Vreće 
se slažu na križ, a kod vrata vagona ostavi ge 
prostor za širinu vreće. Za rasuto stanje (rin- 
fuza) treba upotrebiti prosti: rinfuza-uređaj 
(pregrade od dasaka 2 m dugačke, 1 m visoke). 
Dok ne nastupi hladno vrijeme (ispod 3%C) pro- 
zori vagona moraju biti otvoreni, inače se mo- 
raju zatvoriti. 


Za vrijeme zimskih mjeseci luk se otprema 
u trostrukim papirnatim vrećama, jer treba na- 
ročito paziti da se luk za vrijeme prevoza do 


"a 


vagona ne bi namrznuo i postao nesposoban za 
otpremu. ' 2 


e) Direkini uzgoj glavice iz sjemena 


Na vrlo dobrim tlima, t. j. hranivim i struk- 
turnim, koja su bogata organskom tvari s us- 
pjehom se mogu glavice proizvesti direktnim 
uzgojem iz sjemena u onim krajevima gdje je 
redovit raspored kiša od NI. do VI. mjeseca. 
Ukoliko je sušno proljeće i sušni početak ljeta, 
direktni uzgoj glavice iz sjemena ne će dati do- 
bre rezultate. Za direktan uzgoj glavice iz sje- 
mena preporuča se nabaviti sjeme sorte: Zitav- 
ski, Stuttgartski, Madeira, Vertus i Roka luk. 


1. Priredba tla i sjetva 


Za sjetvu treba tlo što bolje razrahliti i usit- 
niti u površinskom sloju kao i za sjetvu lučice, 
Pieskovita i druga sipka i rahla tla treha priie 
sjetve provaljati, da se može provesti što jed- 
noličnija sjetva -sijačieom. 

Sietvu treba izvršiti što ranije u proljeće, 
naikasnije u NT. mjesecu. Za 1 ha potrehno je 


nabaviti 15—20 kg sjemena. Sije se sijačicom. 


u redove razmaka 40 em. I za ovaj način uzgoia 
* preporuča se sjetva u dvoređe i troređe na isti 
razmak kao kod uzgoia glavice iz lučice. Po- 
slije sietve tlo se povalia 1—2 puta, da se što 
bolje zbije zemlja oko sjemena. 

2. Njega 


Čim luk nikne i malo poraste, vrši se rahle- 
nje tla sprežnim okapačima, Ovakvo rahlenje 
treba provesti 3—4 puta, da se unište korovi i 
podržava rahlost tla od koje ovisi rast luka. 
Kod sjetve u dvorede i trorede, ukoliko nemamo 
takvih sprežnih okapača koji mogu rahliti tlo 
i među redovima 20 cm širine, luk treba oko- 
pati malim motikama među redovima. Kod dru- 
gog okapanja vršimo i prorjeđivanje biljki u ' 
redu na razmak od 6—7 em. Po potrebi plijevi 
se dva puta. Zakorovlien luk ne samo da daje * 
manji prirod, t. j. sitnije glavice, već i teže ga- 
zrije. ' 


08. Branje i uskladištenje 


Kod direktnog uzgoja luka iz sjemena, gla- 
vice kasnije dozrijevaju nego kod uzgoja iz lu- 
čice. Sredinom VIII. mjeseca počinje sazrijeva- 
nje (ako je kišovito ljeto i kasnije), a vadi se 
koncem VIII. i početkom IX. mjeseca. 
> Po potrebi, t. j. da se ubrza sazrijevanje, luk 
se valja 1—2 puta, čim počne žutiti, t. j. dozri- 
jevati. Vade se i privremeno uskladđištuju gla- 
vice kao i kod uzgoja luka iz lučice. 

Kod ovakvog načina uzgoja iz sjemena do- 
biva se 150 mte brutto priroda po ha od kojega 
veliki postotak (do 30%) otpada na sitnije gla- 
vice neupotrebljive u kuhinji za potrošnju. 

Ove sitnije glavice vrlo su prikladne za kon- 
zerviranje u octu, a mogu se upotrebiti i za pro- 
izvodnju mladog: zelenog luka, ako ih posadimo 
u jesen ili početkom zime. 

U kišnim godinama kod ovoga načina uzgoja 
luka veliki postotak otpada i na nedozrele gla- 
vice, koje treba upotrebiti za trošnju do zime. 
Proizvodnju glavice direktnom sjetvom iz sje- 
mena treba primjenjivati svagdje, gdje za to 
postoje uslovi, jer je rentabilnija, budući da do- 
bijemo glavicu za jednu godinu, za razliku ođ 
uzgoja iz lučice, gdje od sjetve do proizvodnje 
glavice treba dvije godine. : 


d) Uzgoj vođenog luka 


Vodeni luk zahtijeva za svoj rast dublje pro- 
rahljeno i hranjivije tlo nego obični luk. On brže 
raste i traži natapanje, pa bez natapanja proiz- 
.vodnja vođenog luka nije rentabilna. Preporuča 
se za uzgoi u povrtnjacima pokraj većih gra- 
dova ili industrijskih centara gdje se u većim 
količinama, troši luk. 


1. Uzgoj presadnica 

Vodeni luk sije se koncem III. i početkom 
IV. mjeseca u polutopla klijališta ili na otvore- 
ne gredice za uzgoj presadnica. Za uzgoj pre- 
sadnica na otvorenim gredicama izabiru se sun- 

čane gredice zaklonjene sa sjeverozapadne 'stra- 
ne. Tlo se pred sjetvu pognoji kompostom ili 
zrelim stajskim gnojem (8 kg po m?). Gnoj se 


“ plitko ukopa, tlo se usitni, a zatim ge načine 


gredice 1,2 m širine za sjetvu. Za potrebe sad-. 
nje 1 ha treba posijati 1,5 kg sjemena na 200 
m? površine, Ako presadnice uzgajamo u klija- 
lištu, potrebno je zasijati oko 150 m? klijališne 
površine. Od nicanja do presađivanja izrastu 
presadnice za 55—60 dana. Biljke su najbolje 
za presađivanje kad izrastu 15—20 em i do- 
stignu debljinu 0,3—0,4 em. 


. Kod vađenja (čupanja) za sadnju, presad- 
nicama se prikraćuje vršak listova i korjenčića 
(žilica) da se što bolje i brže ukorijene poslije 
sadnje. zam 


2. Sadnja i njega : 

Koncem V, mjeseca i početkom VI. mjeseca 
sadi se vodeni luk na gredice Priređene za na- 
tapanje. Sadi se na razmak 20x15 em i 15xX15 
cm. N Jjega poslije sadnje sastoji se u okapanju, 
plijevljenju, Prignojavanju i zalijevanju. Već 20 
dana poslije sadnje gnoji se čilskom salitrom. 
100 kg po ha, da se pospješi rast. Gnoji se prije 
kiše ili zalijevanja. Poslije gnojenja čilskom sa- 
litrom, nakon 15—20 dana, gnoji se 40% kali- 
Jevom soli (200 kg po ha) i superfosfatom (150 
do 200 kg po ha). S ovim gnojivima gnoji se 

pred kišu ili zalijevanje kao i sa čilskom sali- 
trom. i m 


3. Branje . 

Vodeni luk dozrijeva u mjesecu rujnu. Iska- 
pa se, privremeno pohranjuje, čisti i sortira kao 
i obični luk. Po ha daje prirod 200—300 mie. 
Budući da su glavice više vodenasta sadržaja, 
upotrebljavaju se za jesenjsku potrošnju, jer 
nisu izdržljive u zimskoj ostavi. 


e) Uzgoj ozimog luka 


Ozimi luk ne traži za rast naročito hranjivo, 
već lako ocjedno tlo gdje će bolje prezimiti, Na 


vlažnijim tlima može stradati zimi u jačoj mjeri 


* od smrzavica. 
Sije se početkom VIII. mjeseca na posebne 
gredice za uzgoj presadnica, Gredice treba iza- 
* brati na takovom mjestu gdje nije daleko voda 
za polijevanje. Za potrebe sadnje 1 ha treba za- 
sijati 3 kg sjemena na 200 m", t. j. za sadnju 
1000 m? oko 0.30 dkg sjemena na 20 m". Po- 
slije sjetve dobro je sjeme pokriti tankim slo- 
jem komposta, koji će čuvati vlagu i spri- 
ječiti da se tlo na površini gredica ne okori, 
jer zasijani luk treba polijevati svaki dan, 
dok ne nikne, a kasnije svaka 2—3 dana. Ako 
se redovno i po potrebi zalijeva, presadnice iz- 

rastu za sadnju za 60 dana, inače tek za 70—80 
dana. 


il. Sadnja 


Tlo se za sadnju priredi i usitni kao i za 
sadnju lučice. Ozimi luk sadi se u X. mje- 
secu. Ranija sadnja je bolja, jer što se presad- 
nice bolje ukorjene do zime, to bolje prezime. 


Na lakim rastresitim tlima, gdje se ozimi 
luk uzgaja na većim površinama, preporuča se 
sadnja u dvorede i troređe, da se može mehani- 
zirati obrada. Razmak redova u troredu i dvo- 
redu treba da je 20 em. U redu presadnice se 
sade gusto, t. j. na razmak 6—7 cm. 


U povrtnjacima, gdje je tlo teže i vlažnije, 


. treba ozimi luk saditi na povišene gredice. U 


malim povrtnjacima sadi se na gredice 1,2 m 
širine i to na razmak redova 20 em, a razmak 
je biljaka u redu 6—7 cm. Na ocjednim tlima 
luk bolje prezimi i u proljeće ranije potjera. 


2. Njega 

Čim u proljeće pređe opasnost smrzavanja, . 
ozimi luk treba plitko okopati. Poslije prvog 
okapanja preporuča se ovršno gnojiti čilskom. 
salitrom 100 kg po ha. Čilska saltra vrlo po- 
voljno utječe na rast zelenih dijelova, t. j. stab- 
ljike i lišća, a od ozimog luka se i traži da raz- 

vije što bujniju, sočniju i deblju stabljiku, bu-- 
dući ća ge troš: u svježem zelenom stanju. 


3. Branje i otprema _ * ' 
Manji dio ozimog luka ostavlja se da sazori, 

t. j. da se razvije glavice, koje će se u jesen 

posađiti za proizvodnju sjemena. On se bere u 


SI. 7. 
Duboka letvarica 


zelenom stanju počev od IV. do VI. mjeseca. Po 
ha može se dobiti 100—250 mte svježeg mladog 
luka, što ovisi o tom u koje se vrijeme bere — 
da li mlađi ili stariji. 

Kad se mladi luk iščupa iz zemlje, otrese se 
najprije zemlja s njega, a luk se očisti (obijeli) 
na taj način, da se povuče najprije prvi zatim 
drugi list do korijena (žilica). Žilice se ne smiju 
rezati. Luk se veže u snopiće od pola kg radi 
lakše manipulacije. Za prodaju pakuje se u du- 
bokoj Ietvarici i u velikoj košari. Prije pakova- 
nja treba ostaviti luk bar 2 sata, kako bi se is- 
parila eventualna rosa. Snopići se u opremi sla- 
žu tako, da među njima ostane prazan prostor. 
Mladi luk se otprema u vagonima najviše do 
5000 kg. 


Ozimi luk uzgaja se kao predkultura, t. j. 
rani usjev, i poslije njega tlo se koristi za sje- 
tvu krastavaca, graha mahunara, zatim za sad- 
nju kupusa, kasne paprike i drugih kultura. 

Wa 


IX. SORTE LUKA 


Tokom vremena razvio se veliki broj sorata 


. luka, koje se međusobno razlikuju po vanjskim 
i nutarnjim (fiziološkim) svojstvima. 


Od vanjskih: osebina važne su kod razliko- 
vanja sorata boja ljuske, boja mesa, broj klica 
i oblik glavice. oh 

Obzirom na boju ljuske razlikujemo sorte s 
bijelom, slamnatožutom, bakrenožutom, crven- 
kastosmeđom i ružičastoljubičastom ljuskom. 


Luk i ičešnjak 4. : 49 


Po boji mesa razlikujemo sorte s bijelim, žu- 
tobijelim, ružičastocrvenim i više ili manje 
. prošarano bijele sorte sa ružičastocrvenom bo- 
jom mesa. —, ' 


Po obliku razlikujemo glavice plosnate, plo- 
snato okrugle, okrugle, kruškolikog i dugolja- 
stog oblika. 


Po broju klica imamo sorte s malo klica 


(1—2), sa srednjim brojem klica (3—4) is > 


.mnogo klica (više od 5). 

Od unutarnjih osebina važne su okus (ljuti- 
na), dužina vegetacije, rodnost, otpornost pro- 
tiv bolesti, štetnika i izdržljivost u zimskoj 
ostavi, : 

Po okusu razlikujemo ljute, poluslatke i slat- 
ke sorte. Po dužini vegetacije imamo rane, sred- 
nje i kasne sorte, a po rodnosti razlikujemo 
malo, srednje i vrlo rodne sorte. Obzirom na iz- 


držljivost u zimskoj ostavi razlikujemo više i, 


manje izdržljive sorte, 

Obzirom na način uzgoja razlikujemo: 

1. Sorte, koje su prikladne za proizvodnju 
glavice iz lučice, ' 

2. Sorte, koje su prikladne za proizvodnju 
glavice iz presadnica. (vođeni lukovi, kaba-luk), 

3. Sorte ozimog luka, koje se uzgajaju za 
ranu potrošnju u zelenom stanju. 

o... 


Kod nas je najviše poznat uzgoj luka iz lu- 
čice, pa su prema tome i raširene najviše takve 
sorte luka, koje se uzgajaju iz lučice. 


' a) Sorte luka koje su prikladne za proizvodnju 


glavice iz lučice 


Ove sorte za razliku od drugih sorata spo- 
rije rastu i razviju srednje krupnu do krupnu 
jedru glavicu obavijenu većim brojem tankih, 
ljuskavih listova. Imaju manji broj klica u 


 glavici a sadrže više eteričnog ulja, ljutog su i 


poluslatkog okusa. Otpornije su protiv bolesti i 
štetnika i izdržljivije u zimskoj ostavi. Dobro 
izdrže duži transport. Zbog ovih osebina uzga- 
jaju se za kasniju potrošnju (zimsku) i za kon- 
zerviranje. U ovu skupinu spadaju i naše do- 
maće sorte: turopoljski, ptujski i hercegovački 
luk. 


1. Turopoljski luk 


Turopoljski luk uzgaja se u kotaru Zagreb 
i Velika Gorica, t. j. u Turopolju po kojem je 
dobio ime. Centar uzgoja su sela Lučko, Blato, 
Remetinec, Botinec i Sv. Klara. 

Ima glavicu okruglu do sferična oblika pro- 
sječne težine 60—70 g, ovojnu ljusku smeđe 
crvenu, meso bijelo, prošarano manje ili više 
ljubičastom bojom. U glavici sadrži dvije klice, 

rjeđe jednu ili 3, po okusu je ljut. Protiv bolesti 
je otporan i izdržljiv u zimskoj ostavi. Po sa- 
zrijevanju je srednja rana sorta. 


Sl 8. 
Turopoljski luk 


= Turopoljski luk kao vrlo dobra sorta, t. j. 
izdržljiva u zimskoj ostavi, preporuča se za uz- 
goj u svim krajevima sjeverozapadne Hrvatske. 


2. Ptujski luk 


Ptujski luk uzgaja se u Ptujskom polju po 
“kojem je dobio ime. Centar proizvodnje su sela 
Moškanjci, Dornava, Pervenci, Sv. Marko, Nova 
Vas i mjesto Ormož. 

Ima glavicu plosnato okrugla oblika, pro- 
sječne težine 80 g, ovojnu ljusku bakreno erve- 
nu, meso u jakoj mjeri prošarano ljubičasto cr- 
venom bojom s 2 klice, rjeđe 1 ili 3. Po okusu 
je ljut. Otporan je protiv bolesti i štetnika. To 


SI. 9. 
Ptujski luk 


je srednje rana sorta. Prinos po ha je 150 mte 
luka glavice. I ova sorta se preporuča za 
područje sjeverozapadne Hrvatske. 
3. Hercegovački luk 

Uzgojno područje hercegovačkog luka (pro- 
izvodnja lučice) obuhvata kotare: Mostar, Tre- 


 binje. Konjic, Čapljinu i Prozor. Lučica herce- 


govačkog luka prodaje se po cijeloj državi, jer 
je poznata zbog svoje dobre kvalitete. 


Hercegovački luk ima plosnato okruglu gla- 
vicu prosječne težine 80—90 g, ovojnu ljusku 
smeđe žutu. Meso ima bijelo poluslatka okusa. 
Glavica sadrži 3—4 klice a u 5—6% slučajeva 
razvije hercegovački luk dvostruku glavu. Ot- 

SI. 10. 
Hercegovački luk 


poran je protiv bolesti, ali manje iz"ržljiv u 
zimskoj ostavi nego turopoljski i ptujski luk. 
To je kasna sorta i zato u našim sjevernim kra- 
jevima pogotovo u kišnim godinama slabije do- 
zrijeva, pa se zbog toga i lošije čuva u zimskoj 
ostavi. 

U našim sjevernijim krajevima postiže se 
150—200 mte glavice luka po ha, ako lučicu na- 
bavimo iz uzgojnog područja (Hercegovina) ili 
iz Dalmacije. U uzgojnom području dobije se 
200—250 mtce lučice po ha. 


4. Konavljanski luk — uzgaja se u Ko- 


. navljanskom polju u kotaru Dubrovnik, zatim 


na poluotoku Pelješcu. 


Konavljanski luk ima glavicu pogačastog 
oblika, prosječne težine 120—150 g, s većim 
brojem klica 3-—5. Ovojna ljuska mu je svijetlo . 
žuta, meso bijelo do žućkasto bijelo, poluslatka 
okusa. U uzgojnom području sadi se početkom 
prosinca, a sazrijeva ie u: srpnja. Izdržljiv 


je u zimskoj ostavi. 


Pored navedenih domaćih sorata uzgajaju s se 
kod nas ove strane sorte: 


5. Mako 


Porijeklom je iz Mađarske. Mnogo se uzgaja 
u Vojvodini pod imenom bački luk. Ima glavicu 
okruglog do ovalnog oblika, prosječna težina 
60-—80 g. Ovojna. ljuska je svijetle crvenožute 
boje, čvrsto prilegla uz meso. Meso ima bijele 
boje poluslatkog okusa. Glavica sadrži mali broj 
klica (1—2), i izdržljiva m u zimskoj ostavi. 
Zbog svoje ranije zrelosti, t. j. brzog rasta, gla- 

vice bolje sazriju i u nepovoljnim godinama, te 
su izdržijive u zimskoj ostavi. Mako luk poka- 
zao se je u proizvodnji kao vrlo dobra sorta 


Sl 11. 
Bački luk (Baro) 


kako u našim južnim tako i u sjevernim kra- 
jevima. 
6. Ljeskovački luk 


Uzgaja se kod nas od 1946. god., a porije- 
klom je iz Bugarske. Ima glavicu plosnata obli- 
ka, prosječne težine 100 g, ovojnu ljusku ba- 

kreno žute boje, koja čvrsto obavija meso. Gla- 
vica sadrži 2—3 klice, ljutog je okusa i otporna 
je protiv bolesti a izdržljiva u zimskoj ostavi. 
Kako vrlo dobro podnosi dulji transport, pre- 
poruča se za uzgoj u krajevima, koji su uda- 
ljeni od potrošačkih centara. Zbog čvrste sta- 
bljike vrlo se dobro plete u vijence. 


SI. 12. 
Ljeskovački luk 


Ova sorta se preporuča za uzgoj u našim 
sjevernim i južnim krajevima za potrebe zim- 
ske potrošnje. 


7.Zitavski luk 


Zitavki luk je porijeklom iz Njemačke. Kod 
nas se mnogo uzgaja u Vojvodini i Slavoniji, u 


“manjoj mjeri i u Dalmaciji. Oblik glavice je 


okrugao do sferičan, prosječna težina glavice je 


IT 


60—80 g, boja ljuske slamnato žuta. Glavica 
sadrži 2—3 klice, meso ima bijelo, čvrsto, polu- 
slatkog okusa. Zitavski luk:je vrlo otporan pro- 
tiv bolesti i izdržljiv u zimskoj ostavi. Srednje 


Sl. 18. : 
Zitavski luk 


je rana sorta. Preporuča, se za prošavošnju na. 
veliko u svim našim krajevima. | 


8. Željezna glava 


“ Uvezen je k nama kad i Zibveki prije 50 
god., ali se uzgaja u manjoj količini nego on. 

Glavicu ima srednje krupnu 60—70 g, plosnato 
okruglog oblika, a ovojnu ljusku ima tamno 
žute boje. Ljuska obavija čvrsto meso, koje je 
bijele boje i poluslatkog okusa. Sorta je otpor- 
na protiv bolesti i vrlo izdržljiva u zimskoj 


ostavi. To je rana sorta i preporuča se za uzga-, 


janje u našim sjevernim krajevima, 


9. Broncasti luk (orig. naziv Bronzel- 
kugel) 


Kod nas se uzagaja u manjim količinama. 


Glavicu ima kuglastog oblika, prosječne težine | 


60—80 g, ovojnu ljusku broncaste boje, meso 
bijelo. čvrsto, poluslatkog okusa. Ova sorta je 
izdržljiva u zimskoj ostavi, vrlo dobro podnosi 


dugi transport i preporuča se za uzgajanje u 


našim sjevernim krajevima. 


10. Zlatna kugla 


— porijeklom je iz Amerike, uzgaja se kod 
nas poslije 1946. godine. Glavica je kuglasta 


“oblika, prosječne težine 60—80 g, boja ljuske 


je zlatno žuta, meso bijelo, poluslatkog okusa. 
Protiv bolesti je srenje otporan, u zimskoj 
ostavi izdržljiv. Kod nas se mnogo uzgaja u 
istočnom dijelu NRH, gdje daje vrlo dobar pri- 
rod. Sorta se preporučuje i za uzgajanje u na- 
šim južnim krajevima, 

odi ško 


b) Vodeni luk — Kaba luk 


Sorte vodenih lukova rastu brže za razliku 
od ostalih sorta i razviju velike glavice, koje su 
po svom sastavu vrlo sočne, t. j. više vođena- 
stog sadržaja, slatkog okusa, a sadrže malo 
eteričnog ulja. Glavice su obavijene s malo lju- 
skavih listova, koji čvrsto ne priležu uz meso, 
te lako otpadaju, zbog toga ove sorte nisu po- 
godne za duži transport. Vodeni luk daje veliki 
prirod po jedinici površine, no glavice mu nisu 
izdržhjive u zimskoj ostavi, te se zbog toga pre- 
poruča za uzgoj za ljetnu i jesenjsku potrošnju. 
Kod nas se uzgaja vođeni luk u manjim količi- 
nama u blizini većih gradova. Poznate sorte iz 
ove skupine jesu: vardarka, brzica, roka, ma- 
đeira. ' 


1. Vardarka 
Ova se sorta uzgaja u dolini Vardara. Raz- 


vije glavicu okrugla oblika, prosječne težine 200 - 


g. Ovojnu ljusku ima crvenkasto smeđu. meso 
bijele boje. Po hektaru daje 300—350 mte pri- 
roda. : R 


2. Brzica 


Uzgaja se u Makedoniji i Srbiji. Porijeklom 
je iz Bugarske. Glavicu ima  polusploštenu 
obratno stožasta oblika s udubljenim mjestima 

gdje zeleni listovi prelaze u glavicu, prosječne 
težine 200 g. Ovojna ljuska je žuta s vidljivim 


meridionalnim žilicama. Meso je bijelo. Rodi po 
ha 300 mte. 

3. Roka (orig. naziv Tripoli Roca) 


Roka je poznata talijanska sorta, koja se 
kod nas najviše uzgaja u Dalmaciji. 


Ima glavicu dugoljasto istegnuta oblika, 
dugu 10—12 em. Ovojna ljuska je svijetlo žuta, 
meso bijelo s ružičastom nijansom, slatkog 
okusa. Daje veliki prirod po hektaru. U Dalma- 


ciji se može uzgajati direktno sjetvom na stalno 


mjesto bez presađivanja. 


4. Madeira 


Poznata sorta zbog veoma krupne glavice, | 


koja na dobrom tlu dostigne i 300—350 g te- 
ž.ne. Glavica je okruglog oblika obavijena ruži- 
často crvenom ljuskom, meso je ljubičasto er- 
veno, slatkog okusa i vrlo sočno. Zbog velikog 
sadržaja vode ne drži se dugo poslije vađenja. 
Ova sorta preporuča se za "uzgoj u našim juž- 
nim krajevima. 


Osim naveđenih sorata vođenih lukova vri- 
jedne su za spomenuti i preporučaju se:za uz- 
goj ove: slatki španjolski luk, vertus, žuti dan- 
verski i kosi 


€) Ozimi luk 


Sorte ove skupine uzgajaju se za ranu po- 
trošnju u zelenom stanju. Razvijaju malene gla- 

vice s bijelom ovojnom ljuskom, koja čvrsto ne 
prileži uz meso, koje je bijele boje. Glavice su 
slatkog i aromatičnog okusa, no nisu izdržljive 


u zimskoj ostavi. Ove sorte su otpornije na zimu. 


nego druge sorte i zato se siju koncem ljeta za 
uzgoj presadnica, koje se sade koncem jeseni. 
Posađene presadnice dobro izdrže zimu i rano 
u proljeće tjeraju, te se upotrebljavaju za tro- 
šnju u svježem stanju kao mladi zeleni luk, koji 
je za razliku od sorata običnog luka krhak a ne 
žilav, sočan i slatkog okusa. Spada među naj- 
ranije povrće u vrtu. Bogat je vitaminima. 


Od ove skupine uzgajaju se kođ nas dvije 
sorte: 


4 Srebrninajraniji (Weisse Friihlings- 

zwiebel), orijaš luk 

Orijaš je prvi mladi luk, koji dolazi na naše 
tržište rano u proljeće. Ukoliko se ne potroši u 
svježem stanju kao mladi luk, ostavlja se da sa- 
zrije. Glavicu ima malenu, prosječne težine 30 
do 40 g, pogačasto okrugla oblika. Ovojna lju- 
ska mu je srebrnasto bijele boje, meso bijelo, 
slatko i vrlo ukusno. Sazrijeva početkom srp- 
nja. Nije izdržljiv u zimskoj ostavi, te ga treba 
potrošiti do zime. On se u glavnom prodaje na 


tržištu kao mladi luk, Manja količina ostavlja 


se da sazrije i upotrebljava se u jesen za sad- 
nju zbog proizvodnje sjemena. 

2, Bijeli rani (Weisse Kčnigin) 
Ova je sorta veoma slična srebrnom najra- 
.n'jem luku. U našim krajevima manje je po- 


SI. 15. 
Srebrni najraniji 


.znata. Ima malenu glavicu okruglo do malo 
sploštenog oblika. Ovojna ljuska je bijela, meso 
bijelo, vrlo slatkog okusa. Uzgaja se iz presad- 
nica za potrošnju u zelenom stanju. Preporuča 
. se za uzgajanje u svim našim krajevima. 

X. PROIZVODNJA SJEMENA 


Luk je stranooplodna biljka, koju oprašuju | 
kukci, zato kod proizvodnje sjemena lako do- 
lazi do ukrštavanja, ako se sadi jedna sorta u 
blizini druge. Da ne dođe do ukrštavanja, po- 
trebno je saditi jednu sortu od druge u polju na 
razmak od 2 km. Mali proizvađači, koji uzga- 
jaju lukovo sjeme u kućnom povrtnjaku, koji 
je zaštićen ogradama, živicama ili drvećem, 
mogu bez bojazni za ukrštavanje saditi glavice 
za proizvodnju sjemena ako je razmak 300-500 
m od susjeda, koji uzgaja drugu sortu. 


1. Izbor glavica 


Za proizvodnju sjemena . ostavljaju se naj- 
bolje glavice. Ako se sjeme proizvodi u većim 
količinama, tađa se još u jesen kod prebiranja 
biraju za proizvodnju sjemena samo potpuno 
zrele i zdrave glavice, koje imaju oblik, veličinu, 
boju ljuske i mesa tipičnu za sortu. Za potrebe 
sadnje treba odabrati 120—160.000 kom. gla- 
vica ili 40-—90 mte luka što ovisi o razmaku 


.sadnje i Erupnoći glavice. 


Za proizvodnju sjemena biraju se glavice: 


za obični luk prosječne težine 40— 70 grama» 
za vodeni luk prosječne težine 60—100 _,, 
za ozimi luk prosječne težine 30— 40 __,, 

Ukoliko se odabrane glavice ne posade u je- 
sen, uskladište se na isti. način kao i glavice 
luka za potrošnju. 

Kod proizvodnje sjemena na ok t.j. za 
vlastite potrebe pojedinog imanja ili jednog. go- 
spodara, vrši se izbor glavica običnog luka u 
proljeće prije sadnje. Tom prilikom odabiru se 
glavice koje ne tjeraju, t. j. koje su najizdržlji- 
vije u zimskoj ostavi i koje po formi i boji od- 
govaraju tipipičnosti sorte koju uzgajamo. 


2. Priredba tla i gnojenje 

Sadnja luka za proizvodnju sjemena u sla- 
bije tlo je nerentabilna, jer 40—90 me glavica, 
koje sadimo, predstavlja veliku novčanu vrijed- 
nost, zato je potrebno izabrati hranjivo tlo i 
dobro ga prirediti, t. j. hranjivije nego za uzgoj 
običnog luka. Rentabilna proizvodnja sjemena 
luka, t. j. kvalitetno sjeme i visoki prirod po- 
stiže se samo na hranjivom tlu. 

Ukoliko tlo nije u čovoljnoj količini inđi- 
rektno pognojeno stajskim gnojem, treba ga 
pognojiti posve zrelim stajskim gnojem u jese 
s 300—400 mte po ha što ovisi o samom dsalevu 
i hranivosti tla. 

Za jesenjsku sadnju tlo se priredi tako, đa 
se poslije prašenja srednje duboko preore u TX. 
ili X. mjesecu, a po potrebi i pognoji zrelim staj- 
skim gnojem. Zatim se pobrana, da se tio što 

bolje usitni za sadnju, koja se vrši u XI. mje- 
secu. 

Za proljetnu sadnju izvrši se zimsko oranje. 
U proljeće, čim vrijeme dozvoli, tlo se priredi 
za sadnju (tanjuranjem ili samo brananjem), 
da se može luk što ranije posađiti. 


3. Sadnja 


Ozimi luk i vođeni luk saće se u jesen u XI. 
mjesecu, obični luk u proljeće u III. mjesecu. 
Gdje se proizvodi sjeme na većim površinama a 
ne raspolaže se prikladnim prostorijama za 
uskladištenje, može se i obični luk saditi u je- 
sen. Takva sadnja, t. j. jesenjska sadnja daje 
veći prirod sjemena od proljetne sadnje i jefti- 
nija je, jer otpadaju troškovi oko uskladištenja. 
No prednost proljetne sadnje je u tome što u 
proljeće možemo izvršiti izbor glavica obzirom 
na iztržljivost u zimskoj ostavi. I sve ono što 
je manje izdržljivo, t. j. što više tjera, ne sadi 
ge za proizvodnju sjemena. Mali proizvađači 
treba da sade obični luk u proljeće da mogu iz- 
vršiti izbor najizdržljivijih glavica za sadnju. 

Svagdje tamo gdje se uzgaja luk na većim 
površinama (više od 0,50 ha), a sadnja se vrši 
u jesen, potrebno je posebno uskladištiti 500 do 
609 kg luka i u'pr oljeće izvrš'ti izbor najizdrž- 
ljivijih glavica, koje će se upotrebiti za proiz- 
vodnju sjemena, za daljnja umnažanja (proiz- 
vodnja elitnog sjemena). i 

Na priređeno usitnjeno tlo preporuča se 
sadnju izvršiti plugom. Priređeno tlo ponovno 
oremo i u svaku treću brazdu sadimo glavice. 


Sl. 16. 
Sadnja iuka u kućice 

Na prebačenu brazdu sadimo u razmaku od 40 
cm po 3 glavice zajedno, t. j. u kućicu. 


Ako sadimo na dno brazde, ne možemo za- 
grtati plugom, jer nam konj gazi glavice, zato 
se ore na dubinu od 18 em i po sredini brazde 
se stavljaju glavice. Širina brazde uzima se 20 
cm, da nam razmak redova sadnje izlazi 60 em, 
ako sad:mo u svaku treću brazdu. Ovaj razmak 
sadnje t. j. 60X40 cm i 3 glavice u kućici uvje- 
tuje gustoću od 125.000 kom. glavica na ha, 

U jesen sađimo tako, da nam vršak glavice 
pokrije sloj zemlje 5—6 em. U proljeće sadimo 
pliće, tako da nam vršak glavice proviruje na- 
polje. 

* Obzirom na gustoću sadnje i krupnoću gla- 
vice potrebno je osigurati toliko komada gla- 
vica, kako se to vidi iz tabele: 


usro 
g Pvireba kg po ha rad 
oo = sa 
i. 4 SA pm " 
. Način i razmak di Prosječna težina glavice 
“ sadnje 2.2 u gr. 
PSI i m 
D o i 83 
koi no4 40 gr. | 60 gr. | 80 gr. 
1. | 3 glavice u kućicu 
| 60X40 em R 150.000 | 60.000 kcg [,90.000 kg | 120.000 kg 
2. | 5 glavice u kućicu Ž | 
| 60X30 em 166.000 | 66.400 kg | 99.600 kg | 128.000 kg 
5.|4 glavice u kućicu | / 
| 60X50 cm | 1355.000 i 45.200 kg | 79.800 kg | 106.400 kg 

4. Njega 


U jesen posađeni luk treba okopati rano u 
proljeće čim počne malo tjerati (čim se pojave 
redovi). Prije prvog okapanja. pognoji se s 200 
kg superfosfata po ha i sa 100—200 kg. 40% 
kalijeve soli, Gnojiva se sipaju širom i ukapaju. 
Ako se sadi u proljeće, gnoji se superfosfatom 
i kalijevom soli odmah kod sadnje. 

Prvi put se može luk okopati sprežnim oka- 
pačem, drugi puta samo ručno. U vjetrovitim 


krajevima potrebno je luk povezivati, zato se 


preporuča sadnja u kućice. (Vidi sl. 17.) 


5. Berba i vršidba 


Lukovo sjeme dozrijeva počev od konea VII. 


do IX. mjeseca, prema tome da li se sadi u je- 


sen ili proljeće. Pred zriobu stabljika požuti, 
postaje lomljiva, sjemenke dobiju crnu boju. 
Dozrijevanje je vrlo nejednolično, zato treba iz- 
vršiti branje u pravi čas, t. j. kad je 50% sje- 
menki u stadiju voštane zriobe, a 50% je prešlo 
stadij voštane zriobe. Tađa se bere škarama ili 
nožem, t. j. reže se gornji dio stabljike (batvo) 
20 em ispod loptaste evati i stavlja u vreće. Po- 
brani sjemenski luk stvalja se u kola sa raza- 
strtim cerađama i odvozi na suho i zračno mje- 
sto (tavan ili šupa) gdje se složi u tankom slo- 
ju da još naknađno dozori do vršidbe, Za 20 da- 

na poslije branja sjeme obično dozori i tada se 
vrši na običnu vršalicu koju treba prethodno 


Sl. 17. 
Povezivanje inka u vjetrovitim krajevima 


TA 


sak kla ci nečna 


prirediti za vršidbu luka. Manje količine vrše se 
mlatnjom štapom. Ovršeno se sjeme provjetri i 


odnosi u suhe zračne prostorije gdje se drži u 


razasutom sloju 20 cm debelom. U početku sje- 
me treba lopatati svaki dan (prvi tjedan), ka- 


snije svaki drugi dan, poslije svaki 4—5 dan, | 


dok se potpuno ne osuši. Posušeno se sjeme 
stavlja u vreće. ' 

Sjeme spremljeno u vreće treba imati dva 
natpisa (2 kartončića ili etikete), od kojih je- 
dan dolazi u vreću, a drugi se pričvrsti na samu 
vreću kod vezanja. Na kartončić se upisuje 
vrsta i sorta luka, godina proizvodnje, ime pro- 
izvađača i količina sjemena u vreći. 

Sa 1 ha površine dobije se 500-—700 kg sje- 
mena. U malim povrtnjacima, ako posađimo 80 
do 100 kom. glavica, t. j. 5—T kg, dobijemo na- 
ravno uz dobru njegu 1 lit., t. j. 0,50 kg sje- 
mena. Ako to sjeme zasijemo, možemo proiz- 
vesti 40 do 50 kg lučice. S ovom količinom lu- 
čice možemo posaditi 800—1000 m? površine i. 


*“ proizvesti 1000—1200 kg iuka pa čak i više. 


ČEŠNJAK 


(ALLIUM SATIVUM) 


. 1 PORIJEKLO 


Češnjak (bijeli luk, česan, česnoviti luk) 
potječe iz srednje Azije. Poznavali su ga još 
stari narodi, Egipćani, Grci i Rimljani, koji 
su ga mnogo uzimali za trošnju i cijenili kao 
ljekovitu biljku. Kod nas se češnjak uzgaja od 
davnine kao i luk. Mnogo ga uzgajaju svi sla- 
. venski narodi. Misli se da je u pradavna vreme- 

na češnjak bio poznat svim Slavenima, jer ga 
svi slavenski narodi nazivaju istim imenom. 
Rusi ga nazivaju česnok, Česi česnek, Bugari 
česnov, Poljaci čosnek. Češnjak se upotrebljava 
za trošnju u svježem stanju i kao začin kod pri- 
redbe drugih jela. 


.IL OSEBINE I. UPOTREBA 


Češnjak se mnogo razlikuje od običnog luka. 
Ima lukovicu koja se sastoji od 12—14 češnje- 
va, t. j. malih lukovica od kojih je svaka pose- 
bice obavijena kožnatom ljuskom bijele ili cr- 
venkaste boje. Svi češnjevi obavijene su tankom 

bijelom košuljicom i sastavljaju glavicu češ- 
njaka. U našim klimatskim prilikama češnjak 
ne razvije cvijet i sjeme već se razmnaža sad- 
njom češnjeva, t. j. vegetativno. 

. Češnjak je otporan protiv zime i izdržljiv u 
zimskoj ostavi. Ima karakterističan miris, koji 


SI. 18. 
Cešnjak 


potjeće od eteričnog ulja. Po kemijskom sastavu 
cešnjak se mnogo razlikuje od običnog luka. 
Sadrži više bjelančevine, a manje vode. 
 Češnjak se mnogo cijeni zbog ljutog okusa, 
koji povoljno djeluje na probavu. Zato se mno- 

go troši uz teško probavljiva i masna jela kao 
kod priredbe domaćih kobasica. Južni narodi 
više uzgajaju češnjak. 

Još stari narodi su upotrebljavali češnjak 
kao lijek. Grci su ga upotrebljavali kao lijek 
protiv glista. U Srednjem vijeku se je upotre- 


 bljavao češnjak kao preventivno sredstvo pro- 


tiv kolere i kuge. U farmaciji se češnjak i da- 
nas upotrebljava za proizvodnju raznih ljekovi- 
tih preparata proti skleroze i želučanih bolesti. 
Ljut okus češnjaka nepovoljno djeluje na ner- 
vozne osobe i na one sa slabim želucem ako se 
uživa u velikoj količini, 


Il. PROIZVODNJA ČEŠNJAKA U NRH 


U NR Hrvatskoj uzgaja se češnjak na povr- 
šini od 2.000 ha. Jača proizvodnja nalazi se u 
slijedećim kotarevima: Zadar (100 ha), Sinj 
(100), Split. (50), Metković (50), Knin (50), 
Dvor (40), Petrinja (30), Zagreb (50), Sisak 
(70), Kutina (40), Virovitica (40), Bjelovar 
(35), SL Požega (70), Donji Miholjac (40) i 


Našice (40). Naši južni krajevi su za uzgoj 


češnjaka povoljniji od sjevernih krajeva, no i u 
sjevernim krajevima imamo povoljnih predjela 
za njegov uzgoj. Ako u našim sjevernijim kra- 
jevima uzgajamo- češnjak iz češnjaka, čije smo 
glavice nabavili u južnim krajevima, tada dobi- 

vamo za 25—80% veći prirod. Ako u sjeverni- - 


jim krajevima uzgajamo češnjak na manje po- 
voljnim tlima, t. j. vlažnim i težim tlima, tada 
se on kroz 3—4 godine degenerira i daje manji 
prirod. Zato je potrebno proizvoditi češnjak u 
što većim količinama u južnijim krajevima, ne 
samo za konzumne svrhe, već i za sjemenske 
svrhe, za potrebe naših sjevernih krajeva. 


IV. KLIMA I TLO 


Češnjak voli umjeteno vlažnu klimu, gdje 
ima dosta vlage u zraku i mnogo sunca i to- 
pline za 'sazrijevanje glavice. Dalmacija, Pri- 
morje i Dalmatinska Zagora su vrlo povoljni 
krajevi za uzgoj češnjaka. Češnjak je više izbir- 
ljiv nego obični luk. Ne uspijeva na svakom tlu, 
makar ga i gnojili stajskim gnojem. Za rast 
češnjaka najbolja su ocjedna, rahla, pjeskovita, 
pjeskovito-glinena i nanosna tla bogata organ- 
skom tvari. Na glinenim, podvodnim i drugim 
teškim i vlažnim tlima češnjak vrlo loše uspi- 
jeva. Nova tla, t. j. odorane ledine su vrlo dobre 
za uzgoj češnjaka. 


V. PLODORED 


U plodoredu treba saditi češnjak poslije onih 
biljaka, za koje se je tlo obilno gnojilo stajskim 

gnojem. U povrtnjaku dobro ga je saditi poslije 
paprike, rajčice i kupusa. Traži za rast mno- 
go rastvorene hrane u: tlu. Ne podnosi direktno 
gnojenje stajskim gnojem. Na kiselim tlima 
slabo rodi. Slabo alkalična i neutralna tla su: 
vrlo dob: 2 za rast češnjaka. Na isto mjesto sad- 
nje ne smije se vratiti prije 4 godine, 


VI. SORTE ČEŠNJAKA. 


Kod nas se uzgajaju sorte ozimog i proljet- 
nog češnjaka. . 


1. Ozimi češnjak 


Ozimi češnjak ima manje zbitu glavicu, nego 


proljetni, koja se sastoji od više češnjeva, koji 


nisu izvana obavijeni bijelom ljuskom, nego su 
vanjski češnjevi više odvojeni jedan od dru- 


* goga. 


Po okusu je ljući od proljetnoga, otporniji > 
protiv zime, ali manji i izdržljiv u zimskoj osta- 
vi. Ozimi češnjak sadi se u jesen, te rano u pro- 
ljeće dospijeva za trošnju, pa se upotrebljava 
u zelenom stanju više nego proljetni češnjak. 
Daje veći i sigurniji prirod od proljetnog češ- 
njaka. ' 

2. Proljetni češnjak 

Proljetni češnjak ima čvrstu glavicu, obavi- 
jenu bijelom ljuskom. Češnjevi glavice su čvr- 
šće povezani, manje rodi, ali daje kvalitetniji 
prirod nego ozimi češnjak i izdržljiviji je u zim- 
skoj ostavi. Sađi se rano u proljeće i traži bolje 
tlo nego ozimi češnjak. Preporuča se za uzgoj, 
za potrošnju iz zimske ostave. Kao izvozni ar- 
tikl više se traži. 


VII. UZGOJ ČEŠNJAKA 
1. Priredba tla i sadnja 


Za sadnju jesenskog češnjaka treba tlo što 


bolje razrahliti i usitniti. Poslije prašenja vrši 
se srednje duboko oranje, a zatim brananje, da 
se tlo što bolje usitni u površinskom sloju. Za 
sadnju proljetnog češnjaka potrebno je pret- 
hodno izvršiti duboko zimsko oranje i u prolje- 
će, čim vrijeme dozvoli, prirediti ga za sadnju. 


Ta priredba sastoji se u brananju. Po potrebi “ 


brana se jedan do dva puta, da se tlo što bolje 
razrahli i usitni. 

U malom povrtnjaku za sadnju češnjaka tlo 
se duboko prekopa lopatom,. a zatim se moti- 
kom i grabljicama. fino usitni.' 

Za sadnju češnjaka u dvorede na razmak u 
redu od 15 em potrebno je 200 hiljada komada 

češnjeva ili 400 do 500 kg glavica češnjaka. U 
manjem povrtnjaku, gdje se češnjak uzgaja na 
gredicama, potrebno je za sadnju 100 m? povr- 
šine 8—19 kg češnjeva. Za sadnju češnjaka 
preporuča se svagdje, a pogotovo gdje se češ- 
njak uzgaja u malim količinama odabrati krup- 
nije i pravilno razvijene češnjeve. To su vanj- 
ski češnjevi glavice, koji su zdraviji i raz- 
vijeniji, pa iz njih dobijemo poslije sadnje krup- 
niju i bolju glavicu. Nutarnji češnjevi su tanki, 
nepravilno razvijeni, pa daju i manje prirode. 
- Ozimi češnjak sadi se koncem IX. i u X. 
mjesecu, proljetni češnjak rano u proljeće, čim 
vrijeme dozvoli priredbu tla. Ranija sadnja pro- 
veđena u jesen i u proljeće bolja je od kasnije 
sadnje. > 
"U proizvodnji na veliko preporuča se češ- 
njak saditi u dvorede i trorede, kao i obični luk. 


, Razmak dvoreda odnosno troreda treba đa je 


50 em, da se može provesti sprežna obrada me- 
đu dvo i troredima. U manjim i kućnim povrt- 
njacima sadi se češnjak na gredice u razmaku 
20x15 cm. Gdjegod je tlo teže i vlažnije i ma- 


" nje povoljno za uzgoj češnjaka, treba prirediti 


povišene gredice za sadnju. Ozimi češnjak sađi 
se nešto dublje nego proljetni i to tako da je 
vrh češnja pokriven s 3 em slojem zemlje. U 
proljeće sadi se pliće, t. j. da je vrh pokriven 
s 1em slojem zemlje. Na pjeskovitim tlima sadi 
se malo dublje. Na dobro priređenom tlu može 


Luk i češnjak 6 : 81 

jedan radnik zasaditi 19 kg češnjaka ili 200 do 
250 m. 


2. Njega 
Češnjak kao i obični luk voli rahlo i neza- 
korovljeno tlo, zato ga. treba tokom rasta dva 
do tri puta okopati i jedan do dva puta oplije- 
viti. Ako smo ga zasadili na jače zakorovljeno 
tlo, treba ga plijeviti i tri do četiri puta, ako že- 
limo postići kvalitetan prirod. Buđući da se ozi- 
mi češnjak sadi u jesen malo dublje nego pro- 
ljetni, potrebno. je u VI. mjesecu pred sazrije- 
vanjem izvršiti plitko odgrtanje, da bolje sa- 
zrije. Da se ubrza i pospješi sazrijevanje, pre- 
poruča se povezivati lišće u čvorove. I ako je 
to spor posao, isplati se, jer češnjak potpunije 
sazrije i daje kvalitetniji prirod. U proizvodnji 
na većim površinama sazrijevanje se pospješuje 
valjanjem laganim valjkom. 


3. Berba 


Ozimi češnjak dozrijeva početkom VIII mje- 
seca, ako je sušna godina i prije, proljetni kon- 
cem VIII. Kad lišće sasvim požuti, a stabljika 
postane suha, tada je vrijeme da se vadi češ- 
njak. Na lakim tlima vađenje (branje) se obav- 
lja pomoću vila za iskapanje, na težim tlima 
malim ručnim motikama. U Dalmaciji se iska- 

pa mašklinom (specijalni mali ručni kramp). 
Poslije vađenja ostavlja :se na polju tri do če-. 


tiri dana u malim hrpama, da se što bolje pro- 


' Sl: 19. 
Pletenje češnjaka u vijenee 


suši, Ako vrijeme poslije berbe nije poveljuo, 
prosušivanje se vrši u natkritom prostoru u 


sloju oko 20 cm debelom. Češnjak se za vrije- 
me prosušivanja češće pažljivo prebacuje, da se 
jednolično suši. ' : 

Kad je češnjak dovoljno suh, vrši se čišće- 
nje, prebiranje i sortiranje po krupnoći u sred- 
nje i veće glavice. Sve suvišne stabljike se od- 
režu, tj. prikrate na dužinu od 3 em kao kod 
običnog luka. Žilice se ne smiju skidati. U pra- 
vilu češnjak se plete u vijence, rjeđe se ostavlja 
nepleten, jer se u vijencima bolje drži, 

Vijenci se drže u suhim zračnim prostorija- 
ma do upotrebe ili prodaje. Ono što se ne plete, 
pohranjuje se također u suhim, zračnim pro- 
storijama. Od ukupnog bruto priroda na polju, 
tj. oko 120 mte/ha, ostaje nakon prosušenja i 
prebiranja 60 do TO mte dobrog češnjaka. 


4, Tržni uvjeti za češnjak i oprema 


.Obzirom na kvalitetu kod češnjaka zahti- 
jeva naše tržište uglavnom ove uvjete: 

Kvaliteta I. Češnjak jednoličan po obli- 
ku, veličini i boji, čist, zdrav, jedar, potpuno 
zreo, s ovojnom ljuskom, nenaklijao, neoštećen 
od bolesti i štetnika i bez mehaničkih ozlijeda. 
U ovu kvalitetu spada češnjak, koji ima pro- 
mjer veći od 3 em. 

Kvaliteta II. Češnjak nejednoličan po 
veličini, obliku i boji, čist, jedar s ovojnom lju- 

skom. Oštećenje dozvoljeno do 5% u jednoj po- 
šiljci. Češnjak ove kvalitete može imati u pro- 
ljeće izbojke. 

Nakon prebiranja i sortiranja za prodaju, 
pakuje se češnjak u rijetko tkane vreće od 50 
kg sadržine ili u rasutom stanju (rinfuza), ali 
ovakovo pakovanje treba izbjegavati koliko je 
moguće, jer se glavice češćim prebacivanjem 
oštete. U rasutom stanju ne treba otpremati 
češnjak koji je spleten u vijence. Vijenci se pa- 
kuju tako, da se polažu u vreće savijeni na taj 
način, da u sredini vreće ostane praznina, koja 
se naknadno ispuni češnjakom, Pojedinačne gla- 
vice pažljivo se sipaju u vreće, da se što manje 
ozlijede. : 

* Otprema (transport) se vrši u zatvorenim 
vagonima do 10.000 kg, a vreće se slažu križ- 
nim slaganjem, 


OSTALI LUKOVI 


LUK KOZJAK (Allium ascalonicum) 
Sinonim: Ljutika, šalotka, ćuric. 


Kod nas se uzgaja luk kozjak najviše u Lici, 
Kordunu, Dalmaciji, a manje u drugim kraje- 
vima. Upotrebljava se za trošnju u mladom 


svježem stanju u proljeće i kao potpuno zrele: 


glavice zimi. Kozjak za razliku od običnog luka 
ne stvara od jedne lučice jednu glavicu, nego 
* nekoliko manjih glavica ovalnog, dugoljastog 
ili kruškolikog oblika, koje se sve drže oko 
glavnog struka. Kozjak je po okusu mnogo lju- 
ći od običnog luka i otporniji protiv zime i bo- 
lesti, a bolje se čuva u zimskoj ostavi. 

Kozjak zahtijeva rahlo i hranjivo tlo kao i 
luk obični. Uzgaja se iz malih lukovica, koje se 
sade u jesen ili u proljeće. U Lici i Kordunu ko- 
zjak se sadi u LX. mjesecu. U Slavoniji sadi se 
“u proljeće kad i obični luk. Za sadnju uzimaju 
se sitnije glavice kozjaka i sade se u redove na 


razmak 20x15 em. Za sadnju 100 m? površine | 

potrebno je 20 kg kozjaka. U jesen se sadi du- 
blje nego u proljeće, t. j. ha dubinu od 5 em. U 
jesen posađene glavice u proljeće rano tjeraju 
i upotrebljavaju se za trošnju u mladom stanju. 
Njega kozjaka sastoji se u plitkom okapanju i 
plijevljenju. U VII. mjesecu sazrije, taša se 
vadi, suši i sprema za zimsku ostavu kao i luk 
obični. Sitnije glavice se upotrebljavaju za sad- 
nju, krupnije glavice za trošnju. Na dobrom tlu 
kozjak daje prirod 150 mte po ha. 


Kod nas se najviše uzgajaju domaće sorle - 


luka kozjaka. Danas u svijetu ima više sorata, 
no najpoznatije su francuske i danske sorte. 


ZIMSKI LUK (Allium fistulosum) 


Kod nas se uzgaja u manjoj količini. Više se 
uzgaja u sjevernim krajevima. Zimski luk vrlo 
dobro uspijeva u planinama, zato se preporuča 
za uzgajanje u našim planinskim krajevima, 
gdje je oskudica na svježoj zelenoj hrani naro- 
čito rano u proljeće i u jesen. Zimski luk se 
mnogo cijeni zbog toga, što se može uzimati za 
trošnju kroz cijelu godinu, Za trošnju upotreb- 
ljavaju se nadzemni i podzemni dijelovi. 

Zimski luk razvija se. u obliku busa. Pol 
zemljom stvara produljene lukovice kao pori; 
luk. U jednom busu razvije 6—10 lukovica. Na 
istom mjestu ostaje po više godina. Razmnaža, 

se sjetvori iz sjemena i dijeljenjem starih bu- 
sova. 

' Zimski luk traži duboko prorahljeno hra- 
njivo i teže tlo, jer ostaje na istom mjestu po | 
više godina. U planinskim krajevima ovčji i 

X: kozji gnoj vrlo su dobri za gnojenje zimskog 
luka. On se sije od ožujka do svibnja na male 


gredice za uzgoj rasada. Može se sijati i izrav- 
no na gredice. Za uzgoj presadnica sije se 60 | 
do 70 g sjemena na 10 m?*. U srpnju ili kolo- 
vozu presađuje se na stalne gredice. Posađen u 
ljetu može se već. u jeseni upotrebljavati za 
trošnju kao mladi zeleni luk. U drugoj godini 
upotrebljava se u proljeće za trošnju kao mlađi 
zeleni luk, a u jesen se već mogu koristiti nje- ' 
gove glavice za zimsku potrošnju. Glavice se 

vade i suše za zimsku ostavu no mogu se osta- 
viti i u zemlji. 

- Ozimi luk se razmnaža dijeljenjem busa ta- 
ko, da se dio busa vađi i presađuje na priređeno 
mjesto za sadnju. Prije sadnje prikraćuje se ko- 
rijen i vrh lišća da se što bolje zakorijeni. Pre- 
sađivanje busova vrši se u srpnju i kolovozu. 
Od presađenih biljaka iz busova razvija se do 
proljeća novi bus, čiji se nadzemni dijelovi uzi- 
maju za trošnju. Ne preporuča se ostavljati 
zimski luk duže. od 3 godine na istom tlu. Sa 
100 m? površine može se dobiti oko 100 —150 kg 
svježeg zelenog luka ili 50 kg zrelog ozimog 
luka. 


LUK BISERAK (Allium Ampeloprasum) 


Ova je vrsta luka malo poznata kod nas. 
Prije rata uzgajao se u manjoj količini u Dal- 
maciji. Luk biserak se razmnaža s'tnim lučica- 
ma promjera 0,5 em, koje se stvaraju zajedno 
u hrpi s većim lukovicama. Iz posađene lučice 
razvije se u tlu mnogo manjih glavica koje ima- 
ju promjer 2-3 em. Glavica je obavijena srebrn- 


“kasto-bijelom ljuskom, meso ima čvrsto. i bi- 


jelo. 
Luk biserak traži za rast lagano, rastresito, 


pjeskovito, humusno tlo, koje je bilo gnojeno | 

za. pređašnji usjev. On se sadi u jesen. Na pri- 
ređene gredice sade se lučice u redove na raz- 
mak 15 em u redu i na razmak lučica 8—10 em. 


Na većim površinama sadi se lučica u dvorede 


i trorede, da se može tlo spregom obrađivati. 
Posađena lučica u jesen dobro prezimi, u pro- 
ljeće rano tjera i u zemlji razvije hrpicu većih 
i manjih lukovica. Veće lučice upotrebljavaju se 
za tržište, manje lučice upotrebljavaju se za 
sadnju poslije kraćeg posušenja. Veće lučice 
upotrebljavaju se u konzervnoj industriji za ki- 
selenje u octu. Poslije berbe treba ih odmah 
konzervirati. Ako se ostave do zime, brzo se 
kvare i dobiju smeđu boju.. 

U proizvodnji na veliko berba se vrši poseb- 
nim strojevima tako da se lukovice vade poput 
krumpira strojem, koji ih izbacuje iz zemlje, a 
zatim se pobiru i sortiraju. Za sortiranje i sad- 
nju troši se mnogo radne snage. Prirodi luka. 
biserka na dobrom tlu mogu biti 100-——120 mte 
po ha. 


Države zapadne i sjeverozapadne Evrope 
imaju razvijenu konzervnu industriju luka bi- 
serka. Tamo se konzervirani luk biserak prodaje 
kao delikatesno povrće. U tu se svrhu uzgaja 


luk biserak u blizini tvornica u kojima se kon- 


zervira u limenke ili staklenke zajedno s dru- 
gim povrćem u tzv. konzervnu smjesu »Mixed 
Pickles«, | 


LUK VLASAC (Allium Schoenoprasum) 


U našim vrtovima uzgaja se luk vlasac kao 
trajna biljka, od koje se upotrebljavaju zeleni 
dijelovi stabljike s Išćem kao začin mnogim 
jelima. Luk vlasac razvije busove 15—30: em 
visine. Otporan je na zimu, dobro prezimi i u 
proljeće vrlo rano tjera, te daje prvu svježu 
mladu vitaminsku hranu. 

Sije se u proljeće u redove na razmak od 
20 em. Do jeseni razviju se busovi, koji se istu 
jesen i drugo proljeće upotrebljavaju za trošnju. 
Vlasac se u praksi više razmnaža dijeljenjem 
busova, koji se rasađuju u jesen. Poslije svake 
treće do četvrte godine busovi se vađe i presa- 
đuju na novo mjesto. Kad se buS razvije, što se 
više sa njega reže stabljika i lišće za potrošnju, 
to on bujni:je tjera. Ako busove izvadimo u je- 
sen i presađimo u sanđučiće ili cvjetne lonce, 
možemo imati luka vlasca tokom cijele zime za 
potrošnju u svježem stanju. Ova vrsta luka pre- 
poruča. se za uzgoj u svakom vrtiću. Za djecu 


je to u rano proljeće i kroz zimu vrlo dobra 


svježa hrana. S ti 


ROKAMBOL (Allium seorođoprasum) . — 


Rokambol je posebna vrsta bijelog luka. 


Naziva se i amerikanski bijeli češnjak, jer po- 
tieče iz Amerike. Rokambol je sličan običnom 

proljetnom češnjaku no razlikuje se od njega u 
tom što razvije cvjetnu stapku, koja se pred 
evatnju zakovrča i poslije cvatnje, umjesto sje- 
mena, stvara male crvenkaste lukovice, koje 
služe za razmnažanje. Na jednoj evjetnoj stapki 
razvije se 25-——30 lučica, veličine 3—4 mm u 
promjeru. Svaka lučica obavijena je ružičastom 
ljuskom, a sve opet zajedno obavijene bi- 
jelom kožnatom ljuskom. Po načinu uzgoja ro- 
kambol je dvogodišnja biljka. Ove male zračne 
lučice sade se u jesen i u prvoj godini poslije 
sadnje izrastu u manju glavicu. Ukoliko: te 
glavice izrastu veće, upotrebljavaju se u prvoj 
godini.za trošnju. Manje glavice ponovno se 
sađe u jesen, da u drugoj godini razviju veću 
glavicu iz koje će potjerati evjetno stablo sa 
zračnim lučicama. 

Rokambol se sađi na isti razmak kao i češ- 
njak. Kad dozori, iskapa se, suši i sprema isto 
kao češnjak. Glavica mu se za razliku od češ- 
njaka ne sastoji od češanja i manje je ljutog 
okusa. 

Rokambol se kod nas uzgaja u malim koli- 
činama. Na dobroj zemlji daje veći prirod od 
češnjaka, t. j. i do 150 mtc po ha. 


od 
bI] 


BOLESTI I ŠTETNICI LUKA 


Luk i češnjak 7 


I. BOLESTI LUKA NA POLJU 


4 Peronospora (Peronospora Schleiđeni Ung.) 


Ova se bolest pojavljuje za vlažna vremena 
i na vlažnom tlu, jer velika vlaga pogoduje raz- 
voju gljive. 

Bolest se pojavljuje na listu na kojem se 
opažaju svjetlije pjege, koje kasnije posmeđe. 
Za vlažna vremena zaražena mjesta dobiju bjel- 
kastu prevlaku, koja kasnije postaje plavkaste 
boje. Ta prevlaka je gljiva sa koje se raznose 
sjemenke (konidije) gljive po luku: Ako su po- 
voljni uslovi za razvoj gljive, zaraza se veoma 
brzo proširi po cijelom nasadu. Zaraženi listovi 
venu, a na uginulim se listovima razvija druga . 
gljiva, od koje list postaje tamne boje. Prije su 
zaraženi donji listovi, jer se na njima duže za- 
država vlaga, pa oni prije i uginu. S lista pre- 
lazi gljiva u lukovicu, pa ova u skladištu gnjije. 

Suzbijanje. 

Luk se ne smije saditi na vlažnim tlima, na- 
sad ne smije biti zakorovljen, jer svako podr- 
žavanje vlage (rose) pogoduje razvoju gljive. 
Ako je u jednoj godini luk bio zaražen, ne smije 
se na tom tlu barem četiri godine uzgajati luk. 

Da se spriječi pojava bolesti u nasadu, pre- 
poruča se prskanje luka 1%-tnom bordoškom 


* juhom, Zbog pojačanja ljepljivosti za list luka, | 


stavlja se u 100 lit. bordoške juhe 200 g viskos 
smole, koja se prije toga otopi u toploj vodi. 
Ljepljivost pojačava i obrano mlijeko, kojega 
se stavlja jedna litra na 100 litara rastopine. 


2. Snijet luka (Urocystis cepulae Frost). 


Lukova sn'jet može potpuno uništiti nasad 
luka. Pojavljuie se obično na mla“im bilikama, 
koje su stare 6—14 dana. Mladi listovi (kotile- 
doni) obično se malo iskrive i odebljaju, a na 
njima se nalaze uzdužne linije malo ispupčene, 
koje se nakon kraćeg vremena raspucaju, i iz 
njih izlazi crna prašina. Ako je na listu malo 
ovakovih uzdužnih pruga, tada takova bilika 


ne ugine, iz nje izraste lučica i na lučici se ka- . 


snije zapažaju crne pruge. Zaražena lučica sla- 
bije se čuva-i brzo istrune u skladištu. 


Crna prašina iz pruga na listu raznosi se po 
polju, koje zarazi. Ako se luk uzgaja često na 

istom mjestu, tada se zarazi novi nasad, te do- 
lazi do tako zv. »umornosti« tla za luk. Ova se 
pojava češće dešava kod intenzivnog uzgoja 
uka. ' : ' 


NL 


Suzbijanje. 


. Za sjetvu treba uzimati zdravo sjeme, pro- 
izvedeno na nezaraženom tlu. Ukoliko se bolest 


ona nekom tlu pojavila, treba sjeme pred sjetvu 


Zapraš'ti sredstvima za desinfekciju sjemena, 
koja sadrže živu, Zaražene biljke sa polja treba 
počupati i spaliti. Za đesinfekciju tla u nasadu 
preporuča se polijevanje 0,3%-tnom otopinom 
40% formaldehida. Otopina se sipa u redove 


nasada i to 8—10 lit. na 100 m2 površine. 


83. Žuta prugavost 


Žuta prugavost pojavljuje se u nasađu luka 
za pro'zvodnju sjemena. Bolest uzrokuje zaraz- 
na tvar nazvana virus, a prenosi se na biljke 
lisnim ušima. Glavice luka se zaraže na polju 
za vrijeme razvoja i tek slijedeće godine, kod 
uzgoja za sjeme, izbijaju znakovi bolesti. Na 
zaraženim biljkama I'stovi se kovrčaju, savijaju 
i na njma se pojavljuju žućkaste pruge. Kod 
jače zaraze lišće polegne po zemlji, ali ne po- 
vene. 

Zaražene biljke daju vrlo malo sjemena, loše 
kvalitete. Protiv ove bolesti dosada ne postoje 
mjere obrane. Bolest se ne prenosi sjemenom. 


II. BOLESTI LUKA U SKLADIŠTU 


U skladištu mogu nastati velike štete, koje 
nose svoj primarni uzrok s polja ili za vrijeme 
prijenosa luka, | 

Kod nekih bolesti, gdje zaraza nastupa u po- 
lju (peronospora, snijet luka), dolazi do jačeg 
gnjilenja luka u skladištu. Stoga prije uskladi- 
štenja treba pregledati i odstraniti sve bolesne 
lukovice, Kod prijevoza ne smije doći do ozli- 
jede, jer ozlijeđeni luk sadrži dosta vlage, i na 
njega se brzo nasele razne gljive i bakterije 
koje uzrokuju trulenja i gnjilenja luka. : 


Vrijeme između žetve i uskladištenja je naj- 
odlučnije za razvoj bolesti u skladištu. Ako je 
luk dobro sazorio, te ako je suho vrijeme, da se 
može dobro posušiti, tada će biti manje štete u 
skladištu. U Americi je uobičajeno umjetno do- 
sušivanje luka, ako prijeti opasnost da će ga 
napasti plijesan. Tada se suši luk kroz nekoliko 
sati u sušionici kod temperature od 36—40"C. 


Uzročnici truleži su uglavnom plijesni, koje | 


se posvuda nalaze i koje vjetar lagano raznosi, 
tako da ih ima svagdje. Iza napada plijesni do- 


102 


laze bakterije, koje dovode do potpune gnjiloće 


- glavica. Glavni neprijatelj uskladištenog luka 


je vlaga. 


1. Gnjilenje luka, 


Gnjilenje luka uzrokuju razne bakterije, koje 
napadaju luk preko ozlijeđenih mjesta. Ako za- 


Sl. 21 
Gnjilenje luka 


raženi luk prerežemo, vidimo, da zaraza počinje 
sa vratne strane. U početku su pojedine ljuske 
vodenasto prozirne, kasnije prelaze u sluzastu 
masu. Kod gnjilenja, koje uzrokuje Bacillus ca- 
rotovora zaražen luk ima naročiti miris po sum- 
poru. 

Ob'čni luk zaražen peronosporon brzo gnjili 
u skladištu, pa se peronospora često može sma- 
trati kao primarni uzrok gnjilenja luka. U vlaž- 
nim godinama, kad lukovi nedovoljno sazriju i 
nisu dovoljno osušeni, gnjiloća je vrlo česta. 
Isto tako smrznut luk brzo gnjije od napada 
bakterija. a 


Suzbijanje. 

Kod prijevoza treba paziti da se luk ne ozli- 
jedi. Ozlijeđene i bolesne glavice treba pred 
uskladištenjem odstraniti i luk dobro posušiti. 


kJ 


2. Trulež vrata luka (Botrytis sp.) 


Bolest se pozna po tom, što se na zaraženom 
luku nalazi sivkasta plijesan, koje počinje na- 
padati sa vratne strane. Bolest dolazi na nedo- 
voljno zrelim i slabo osušenim glavicama i kođ 
sorta sa t. zv. »debelim vratom« kod kojih 
vrat teško sazori. Sorte s bijelom ljuskom su 
osjetljivije. 

Uz sivu plijesan nalaze se katkada tvrda 
tjelešca veličine graška, nepravilna oblika, a 
tamne boje. To su sklerotis ove gljive, 
dakle trajni oblik gljive, kojim ona prezimljuje. 
Ova se tjelešca nalaze ispod mj ljusaka. 


Suzbijanje. 
Uskladištiti suhi luk na suha zračna mjesta. 

3. Fusarium plijesan (Fusarium sp.) 


= Napadnuto meso luka od ove plijesni. dobiva 
crvenosmeđu do smeđu boju, već prema tome 
koji je fusarium napao glavicu.. Poslije glavica 
postaje brašnata sastava, potom se sasuši i po- 
staje tvrda. Ako uz ovo prodru u glavici još i 


' bakterije, onda nastupa mokra trulež. 


Suzbijanje. 


Zaraza gljivom često ima porijeklo sa polja. 
Zato je potrebno zaražene lukovice odstranili i 
uskladištiti samo zdrav luk na suhom mjestu. 


II. ŠTETNICI LUKA 


1. Lukova muha (Hylemya antigua Mg.) 


Zaraza se očituje po tom, što u proljeće na 
mladom luku u polju počne venuti središnji list 
(srčani) i dade se lagano uvući. Donji dio lista 
postaje Žute boje i počinje gnjiti. U tom dijelu 
nalazi se katkada bijela ličinka bez nogu, duga 
1 cm. 

U proljeće razviju. se odnnaia muhe iz kuku- 
ljice, koje su prezimile u zemlji. Muhe su slične 
običnoj sobnoj muhi, samo imaju malo uže ti- 
jelo i pepeljasto su sive boje. Nakon oplodnje 


.ova muha leže jaja na listu ili u zemlji blizu , 

luka. Jaja ostavlja u skupinama od 5—12 kom. 


Nakon 8 dana izlegu se iz jaja mlađe ličinke, 
koje se zabuše u luk. Kod jake zaraze može biti 
u jednoj biljci i do 50 ličinki. Zaraženi luk brzo 
gnjije, pa ako je jaka zaraza, mogu nastati za 
kratko vrijeme velike štete. Ova muha ima tri 
pokoljenja, a najveća je šteta od prvoga. 
Bisbijskja * ' 
Između svakih 10—12 redova u razmaku 
dva koraka stavlja se razrezani luk namočen u 


. 3%-tnu melasu i 2%-tni fluornatrij. Muhe rado 


dolaze na ozlijeđeni luk, koji je natopljen fluor- 


natrijem i tako se potruju. . . 


Gdje se nadamo, da će doći do napada mu- 
“he, 4 to je obično tamo gdje je u prošloj godini 
vladala zaraza tim štetnikom, tada odmah po- 
slije sadnje zalijevamo luk tekućim Pantaka- 
nom 1—2%-tnim. 


2. Lukov moljac (Acrolepis assectelle, Zell.) 


Dolazi većinom na bijelom luku (češnjaku) 
ali može napasti i ostale vrste luka. Šteta se 
sastoji u tom, što gusjenica minira i skeletira 
list iznutra, poslije čega listovi venu i ugibaju. 

Lukov moljac je mali leptir veličine moljca, 
koji napada vunenu odjeću. No tamnije je boje 
od njega. Prezimljuje kao leptir. U proljeće leže 

jaja, iz kojih se izležu gusjenice, koje žđeru list, 
praveći uzdužne pruge razne veličine poslije 
čega se zavlače u unutrašnjost lista. Gusjenica 
je zelene boje 1 cm duga sa tamnom glavom i 
malim točkicama. 


Suzbijanje. i 

Preporuča se zaprašivanje luka DDT-om u 
redovima, Zaprašuje se u travnju i svibnju pro- 
tiv prve generacije, u srpnju i kolovozu protiv 
druge generacije. Ako je zaraza na polju veća, 
treba zaražene biljke spaliti. 

Slične štete čini na luku larva Eumerus 
strigatus i E. tuberculatus. Ove 
larve nalaze se u lukovici bliže korijena. 


8. Duhanski trips (Thrips tabaci, Lind) 


Duhanski trips je sitan tanki kukac smeđe 
boje, veličine oko 3 mm. On siše list u pazušcu. 
Ako je zaraza velika, može doći do uvenuća bi- 
ljaka, Zaražene biljke postaju svjetlije boje. 


Suzbijanje. “ 
. Zaprašivanjem biljaka DDT ili prskanjem 
nikotinom može se ovaj insekt uništiti. 

Uzgoj lučice Uzgoj glavice iz lučice , 


i jn KIR Utrožak radne snage | nišu Biralale radon dena 
' s | Vrsta rada 10-satni radni dan Vigete nadi '10-satni radni dan 
= | a š BR radna dra k-4 a , s [ radnu Ksosecć 
mi (2 sprega | snuga strojevi R2 zi sprega | šiigu | strojevi 
1.| XI—XII Zimsko oranje 3 1. |SI—xII Zimsko duboko oranje Ja | 
Proljetno - tanjuranje sa +| 2. Ill, Tanjuranje sprežnom ta. 
2.|IINh spregom 1,5 ž njuračom 4 46 
3.11Ib Brananje 2 puta 1 - 3.1 Brananje unakrsno 2 X 1 
4. [Ih Šjetva sprežnom sijači- | 4. [1,2 Označivanje redova za 
: com (2 m. šir.) 2 0,5 sadnju sprež. brazdačem 0,3 
5. |II1 Valjanje poslije sjetve 0,7 5.|IIl),2 Sadnja 700 kg lučice 35 
6.|V—VIL Plijevljenje 3 puta 80 6.|Vi OkKapanje Li prignoja- 
7.\Vh Prinojavanje umj. gnoj. | ' vanje umjetnim gnojem ! | 
250 kg + 2 h | | 450 kg 18 05 
:8.[IV—VI Rahlenje među redovima | 7.|VI Okapanje II. 6 | 05 
: sprežnim okapačem 4 X 1,6 8.|IV—VI Plijevljenje 2 puta | i 2 | 
9.|VTII | valjanje (pred zriobu) “ 1,0 9.1 VIIL Valjanie sprež, valjkom 0,8 
10, | VIII Branje (120 mic brutto 10. | VIII * | Branje (200 mte brutto 
: prirod) 350 ; prirod) oi 25 3 
11. | VIIII—IX | Manipulacija oko privre- il. (VIII Dovoz i manipulacija oko IB 
i menog uskladištenja s . . privrem. uskladištenja 2 4 | 
dovozom 2 6: | 12. |X Čišćenje, prebiranje i sor- 
12.|IX—X Čišćenje, prebiranje, ] titranje 30 
sortiranje I 140 | . 15. | XI—III Manipulacija oko zimskog |: | 
13.[X—TII Manipulacija na skladištu | 20 . uskladištenja 5 
Ro HE jeka, | 
Sveukupno: 9,2 | 600 | 21. Sveukupno: 6,6 158 1. 
l 
Materijal: ; Materijal: 
Sjeme, moe ao moa m ozaz go oo «s IBDEE ' O INIČIE 4 2 ao o sea s, BOB BOO ke 
MIEFOfOSKSI (4 < a oo ooo ooo 250 kg 40% kalijeva sol . . . 444 +. . 100—200 kg 


Superfosfat . . . . +. 4.4. +... 150—250 kg 

Proizvodnja sjemena luka 
mea 


E Utrošak radne snage 
q Vrsta rada 10-satni radni dan ći 
g sprega . | strojevi 
jE m Prašenje * 1 
2. |X Dovoz i razbacivanjo 
stajskog gnoja 500 mte 3 i 
* s |X 'Zeorav. gnoja s oranjem 2 
4. |X Brananje unakrsno '2 X 1 
5.| XI Sadnja pod plug 2 
6. |111—IV Okapanie i prignojavanje |. ; 
s 500 kg umjet. gnoja 
7.\V Okapanje II. s plijevljen. 1 
8.|V—VI Povezivanje stabljika 2 X 
9,| VIII—IX | Branje i manipulacija oko 
privrem. uskladištenja 1,0 
10. |IX Vršidba malom vršalicom 05 | 
11.11IX—1 Provjetravanje i manipu- 
“ lacija oko uskladištenja ot 
500 kg sjemena 
Sveukupno: 10,5 
> o mm 
Materijal: 
i 
Glavica 1uK& > 4 5 moa a e o ea 60 mtc 
Stajskog gnoja +... +4... . .0-—8300 mtc 
Superfosfata . 1.4 300 kg 
Kalijeve soli... e 200 kg 
Liko za povezivanje . . (44 e 10 kg 

Češnjak 


o 
S , Utrošak radne snage 
.2 —— > — 
š s Vrsta rada 10-satni radni dan 
il 8 sprega | tim | strojevi 
.. | Srednje duboko oranje 
spregom 24 | 
2%|1X Brananje 1-krilnom bra- 
nom 2 X 10 fi 
3.|X% Označivanje redova sadnje 
sprežnim brazdačem JI 0,5 
4 1X Sadnja 40 
5.]IV; Okapanje I. sprežnim oka- | 
pačem i u «redu ručno 12 0,5 
6.|V> Okavanje Il, sprežnim 2 
pačem i ručno 16 0,5 
7. |V, 2 Rahlenje spr. okap. među 
redovima (3 X) f 1,0 
Ku Prignojavanje 200 kg 
umjetnog gnoja J 3 
9. vim Branie (100 mte brutto ! | 
priroda) | 200 
.|VIII—IX | Dovoz i privremeno uskla- : ' 
dištenje 2,0 4 
ti. F Čišćenje, prebiranje i , | 
sortiranje 20 
12. [XII Uskladičtenje i manipula. | 
| cija u skladištu mmm o RE, 5 | 
Sveukupno: 54 500 2,5 
Materijal: 
Sjeme (češnjeva) . . . +. 4.4.4... 500 kg 
Nitrofoskal . . 1.4.4444. 4... 200 kg 

SADRŽAJ 
LUK 
I. Porijeklo i rod luka : 
tI. Hranjiva vrijednost luka . 
HI. Proizvodnja luka u NRH 
IV. Glavne osobine luka 
V. Klima i tlo. 
VI. Plodoređ . ore : 
VII. Priprema tla i nojenje Š 
VILI. Uzgoj luka . 
a) Uzgoj lučice 
b) Uzgoj .glavice z 
e) Direktni uzgoj glavice iz , sjemena % 
d) Uzgoj vodenog luka 
e) Uzgoj ozimog iuka 
IX. Sorta luka 
&) Sorte luka koje su prikiadne za prep 
nju glavice iz lučice . z š 
b) Vodeni luk — kaba luk . 
€) Ozimi luk . 
X. Proizvodnja sjemena 
ČEŠNJARHK 
I. Porijeklo. š E 
II. Osebine i upotreba “s 
IM. Proizvodnja dišni u NRH . 
IV. Klima itlo. a 
V. Plodored : 
VI. Sorte češnjaka 
VII. Uzgoj češnjaka . 
OSTALI LUKOVI 
BOLESTI I ŠTETNICI LUKA 
I. Bolesti luka na polju . 


II. Bolesti luka u skladištu X 
II. Štetnici luka . 

Izdavač: SELJAČKA SLOGA, Zagreb 
" Ulica Crvene Armije 17 
Za izdavača: NADA SREMEC 
Urednik: DRAGAN HRVOIĆ 
Korektor: T. FRKOVIĆ 


Naklada: 10.000 primjeraka BREE.I 


Cijena: 16 dinara 

